title: United Airlinesin lento 175

text:
Hamza al-Dhamdi ja Ahmed al-Ghamdi kirjautuivat pois hotellistaan ja kutsuivat taksin viemään heidät Loganin kansainväliselle lentoasemalle. He saapuivat United Airlinesin lähtöselvitystiskille Terminaali C:ssä kello 6.20, ja Ahmed al-Ghamdi lähtöselvitti kaksi laukkua. Molemmat kaappaajat ilmoittivat haluavansa ostaa liput, vaikka heillä oli jo paperiset liput. Heillä oli vaikeuksia vastata standardien mukaisiin turvallisuuskysymyksiin, joten lähtöselvitysvirkailija toisti kysymykset erittäin hitaasti kunnes miehet osasivat vastata niihin. Marwan al-Shehhi selvitti laukkunsa kello 6.45, ja loput kaappaajat, Fayez Banihammad ja Mohand al-Shehri kello 6.53. Banihammadilla oli kaksi laukkua. Yksikään kaappaaja ei jäänyt kiinni turvatarkastuksessa.
Al-Shehhi ja muut kaappaajat nousivat koneeseen kello 7.23 ja 7.28 välisenä aikana. Banihammad nousi koneeseen ensimmäisenä, ja istui ensimmäisessä luokassa paikalla 2A, kun Mohand al-Shehri oli paikalla 2B. Kello 7.27, Shehhi ja Ahmed al-Ghamdi nousivat koneeseen, ja istuivat liikemiesluokassa paikoilla 6C ja 9D. Minuuttia myöhemmin Hamza al-Ghamdi saapui koneeseen ja istui paikalle 9C.
Lennon oli määrä lähteä aikataulun mukaan kello 8.00 Los Angelesiin. Viisikymmentäyksi matkustajaa ja viisi kaappaajaa olivat nousseet koneeseen Terminaali C:n portilta 19. Kone alkoi rullata kello 7.58, ja nousi kello 8.13 kiitotieltä 9, kun lento 11 kaapattiin. Kello 8.33, kone saavutti matkalentokorkeutensa 31 000 jalkaa, jolloin matkustamon tarjoilun olisi normaalisti pitänyt alkaa. Kello 8.37 lennonjohto kysyi lentäjiltä, josko he olisivat nähneet American Airlinesin lennon 11 konetta. Lentäjät vastasivat koneen olevan 29 000 jalan korkeudessa, ja lennonjohtajat käskivät kääntyä ja välttää kyseistä konetta. Lentäjät ilmoittivat kuulleensa epäilyttävän viestin lentoonlähtönsä aikana lennolta 11. ”Kuulostaa siltä että joku on ottanut mikrofonin ja käskee kaikkia pysymään paikoillaan” miehistö raportoi. Tämä oli viimeinen viesti lennolta 175.


title: United Airlinesin lento 175

text: Lennon 175 kaappaus tapahtui 8.42 ja 8.46 välisenä aikana, kun lento 11 oli vain minuuttien matkan päässä pohjoistornista. Viitaten dokumenttiin "Flight 175: As the World Watched", uskotaan, että vahvimmat kaappaajat Fayez Banihammad ja Mohand al-Shehri menivät ohjaamoon ja tappoivat lentäjät, kun Hamza al-Ghamdi ja Ahmed al-Ghamdi alkoivat siirtää matkustajia ja miehistöä koneen takaosaan. Ensimmäinen näyttö jostakin epänormaalista lennolla 175 tuli lennonjohdolle kello 8.47, kun koneen toistotutkavastainta säädettiin kahdesti minuutin aikana, ja kone alkoi kääntyä suunnitellulta reitiltään. Kuitenkaan vastuussa oleva lennonjohtaja ei huomannut mitään ennen kuin minuutteja myöhemmin kello 8.51. Toisin kuin lennolla 11, joka käänsi toistotutkavastaimensa pois päältä, lennon 175 dataa voitiin yhä monitoroida. Kello 8.51 lento 175 muutti korkeuttaan. Seuraavien kolmen minuutin aikana lennonjohtaja yritti olla yhteydessä koneeseen viisi kertaa, ja käski muita koneita siirtymään kauemmas lennon 175 operoineesta koneesta.


title: United Airlinesin lento 175

text:
Koneella oli läheltä piti -tilanne Delta Airlinesin lennon 2315 kanssa, kun koneet olivat vain 300 metrin päässä toisistaan. Lennonjohtaja Dave Bottiglia pyysi Deltan lentäjiä varomaan UA175:tä, Bottiglia oli ensimmäinen henkilö lennonjohdossa, joka tajusi että lento 175 oli kaapattu kun hän antoi ohjeet kääntyä. Lento 175 ei vastannut radioviesteihin, vaan sen sijaan kiihdytti kohti Deltan lentoa 2315. Lennonjohtaja käski Deltan lentäjiä tehdä tarvittaessa väistöliikkeitä, koska UA175:n toimista ei ole mitään tietoa. Hetkeä ennen kuin lento 175 osui etelätorniin, se vältti toisen läheltä piti -tilanteen Midwest Expressin lennon 7 kanssa, joka oli matkalla New Yorkista Milwaukeehin.
Kello 8.58 kone oli New Jerseyn yläpuolella 28 500 jalan korkeudessa, suunnaten kohti New Yorkin kaupunkia. Viiden minuutin aikana kun Shehhi teki viimeisen käännöksen New Yorkia kohti, kone putosi viiden minuutin ja neljän sekunnin aikana yli 24 000 jalkaa eli noin 5 000 jalkaa minuutissa. New Yorkin keskuksen lennonjohtaja Dave Bottiglia raportoi kollegoilleen, että ”kone laski korkeutta, ja nyt ovat pudonneet 5 000 jalkaa minuutissa. Tämä on ennenkuulumatonta kaupalliselle lentokoneelle.”


title: United Airlinesin lento 175

text: Stuertti Robert Fangman, kuten myös kaksi matkustajaa (Peter Hanson ja Brian David Sweeney), soittivat lennolta käyttäen GTE-puhelimia koneen takaosasta. Puhelimen nauhoituksista selvisi myös että Garnet Bailey yritti neljästi soittaa vaimolleen.


title: United Airlinesin lento 175

text:
Stuertti Robert Fangman soitti United Airlinesin San Franciscon toimistoon kello 8.52, ja puhui Marc Policastron kanssa. Fangman kertoi kaappauksesta ja kuinka kaappaajat lentävät konetta. Hän myös kertoi että molemmat lentäjät ovat kuolleet, ja että lentoemäntä puukotettiin. Minuutin ja viidentoista sekunnin jälkeen puhelu katkaistiin. Myöhemmin Policastro yritti ottaa yhteyttä koneen ohjaamoon ACARS-järjestelmällä – turhaan.
Brian David Sweeney yritti soittaa vaimolleen, Julielle kello 8.58, mutta jätti hänelle vain vastaajaan viestin, jossa kertoi että kone oli kaapattu. Sitten hän soitti vanhemmilleen kello 9.00, ja puhui äitinsä Louisen kanssa. Sweeney kertoi äidilleen kaappauksesta ja kertoi että matkustajat aikovat hyökätä ohjaamoon ja ottaa koneen ohjat.
Kello 8.52 Peter Hanson soitti isälleen Lee Hansonille Eastoniin, Connecticutiin, kertoen hänelle kaappauksesta. Hanson matkusti vaimonsa Suen, ja 2½-vuotiaan tyttärensä Christinen kanssa, joka ei ollut koskaan lentänyt aikaisemmin. Perhe istui alun perin rivillä 19 paikoilla C, D ja E; kuitenkin Peter soitti isälleen paikalta 30E. Puhuen rauhallisesti, Hanson sanoi että kaappaajat olivat vallanneet ohjaamon, lentoemäntää oli puukotettu ja mahdollisesti joku muu koneen etuosassa on tapettu. Hän myös kertoi että kone lentää epämääräisesti. Hän pyysi isäänsä soittamaan United Airlinesin toimistoon, mutta Lee ei saanut yhteyttä, ja soitti sen sijaan poliisille.


title: United Airlinesin lento 175

text:
Kello 9.01, kaksi minuuttia ennen törmäystä, lento 175 jatkoi putoamistaan Lower Manhattanille, New Yorkin lennonjohtokeskus hälytti toisen läheisen lentoliikennettä valvovan yksikön vastuuseen matalalla lentävästä lentokoneesta, jonka kurssia pystyttiin monitoroimaan. Kone oli tullut New Jerseyn ja sitten Staten Islandin yli.
Lento 175 syöksyi päin etelätornin eteläpuolta kello 9.03.02, 960 km/h nopeudella, ja osui kerrosten 77 ja 85 väliin. Koneessa oli noin 38 000 litraa kerosiinia. Nuorin koneessa ollut henkilö oli 2½-vuotias Christine Hanson Grotonista, Massachusettsista, ja vanhin 80-vuotias Dorothy DeAraujo Long Beachista, Kaliforniasta. Satoja henkilöitä kuoli koneen lisäksi myös tornissa, ja tornin romahtamisen yhteydessä. On arvioitu että 637 ihmistä menehtyi välittömästi tai jäätyään loukkuun torniin.
Kun lento 175 osui etelätorniin, useat median edustajat olivat jo paikalla kuvaamassa pohjoistorniin 17 minuuttia aikaisemmin osuneen lennon 11 aiheuttamia tuhoja. Lennon 175 tuhosta saatiin videokuvaa useista pisteistä suoraan televisioihin, ja arviolta 100 kameraa otti kuvia koneesta ennen kuin se osui torniin. Videomateriaalia käytettiin todella paljon päivän uutislähetyksissä, ennen kuin suuret uutistoimistot alkoivat rajoittaa videoidensa käyttöä.
Kun kone oli tullut tornin läpi, osia koneen laskutelineistä tuli ulos tornin pohjoispuolella, ja putosi katon läpi, ja Park Place 45–47:n katon läpi West Broadwayn ja Church Streetin välissä (180 metriä pohjoiseen World Trade Centeristä). Koneen osat tuhosivat kolme kerrospalkkia ja vaurioittivat pahoin tornin rakenteita.


title: United Airlinesin lento 175

text:
Toisin kuin pohjoistornissa, etelätornissa yksi kolmesta portaikosta oli vielä ehjä lentokoneen iskeydyttyä torniin. Portaikko pysyi ehjänä, koska kone osui torniin hieman sivusta, eikä keskeltä, kuten lento 11 osui pohjoistorniin. Vain 18 henkilöä pääsi osumaa saaneelta alueelta portaita pitkin turvallisesti alas ennen kuin torni romahti. Yksi heistä, Stanlei Praimnath oli 81:nnessä kerroksessa, ja kone osui suoraan hänen toimistoonsa. Hän oli todistamassa koneen tuloa kohti häntä. Toinen koneen siivistä tuli hänen toimistonsa läpi ja kiilautui oviaukkoon 20 metrin päähän hänestä.
Jotkut henkilöt osumaa saaneen alueen yläpuolella yrittivät päästä portaita pitkin ylös katolle helikopterin toivossa. Kuitenkin reitti katolle oli lukittu. Joka tapauksessa paksun savun takia katolle ei olisi päässyt helikopterilla.
Etelätorni romahti kello 9.59, noin 56 minuutin palamisen jälkeen.


title: Professori Zoom

text: Professori Zoom tai Negatiivi-Salama, oikealta nimeltään Eobard Thawne, on kuvitteellinen hahmo DC Comicsin sarjakuvissa ja Salaman vihollinen, jonka loivat John Broome ja Carmine Infantino. Professori Zoom teki ensiesiintymisensä "The Flash" -lehden numerossa 139 vuonna 1963. Professori Zoom on toinen Negatiivi-Salama. Vuonna 2009 Professori Zoom oli listattu sijalle 31 IGN-sivuston laatimassa luettelossa sadasta suurimmasta sarjakuvarikollisesta kautta-aikain.


title: Professori Zoom

text: Eobard Thawne on 2400-luvulla elävä tiedemies, joka on useamman kerran palannut ajassa taaksepäin kohdatakseen Salaman. Hän oli aluksi Barry Allenin fani ja yritti matkia idoliaan luomalla itselleen keinotekoisesti supernopeuden. Mentyään ajassa taaksepäin Thawne huomasikin kohtalonsa olevan idolinsa suurin vihollinen Negatiivi-Salama.


title: Professori Zoom

text: Sarjakuvien hopeakaudella Eobard Thawne oli 2400-luvulla elänyt rikollinen, joka löysi aikakapselin, jossa oli Salaman asu. Thawne onnistui käyttämään laitetta ja vahvistamaan asun nopeusenergiaa, jonka myötä se antoi hänelle samat voimat kuten Salamalle niin kauan kun hän vain piti asua yllään. Prosessin aikana asun värit vaihtuivat käänteiseksi, ja asusta tuli punaisen sijaan keltainen ja saappaista sekä Salaman logosta tuli punaiset. Thawne käytti uusia kykyjään rikosten tekemiseen, mutta joutui viimeisellä kerralla Salaman estämäksi, kun hän oli matkustanut tulevaisuuteen. Salama saapui tulevaisuuteen atomikellon vuoksi joka oli räjähtämässä kuten atomipommi. Hän oletti Thawnen tietävän asiasta jotain ja sai hänet kiinni. Kaksikko kamppaili aikansa, kunnes Salama onnistui kukistamaan Thawnen, mutta huomasi pian että se oli ajan haaskausta, sillä roisto ei tiennyt mitään pommista. Salama löysi lopulta pommin viime hetkellä ja onnistui evakuoimaan vaara-alueen.


title: Professori Zoom

text: Thawne halusi kuitenkin kostaa tappionsa Salamalle ja matkasi menneisyyteen. Hänelle tuli samalla pakkomielle, että hän korvaisi Barry Allenin sekä sankarina että aviomiehenä. Allenin vaimo Iris West Ieki kuitenkin selväksi ettei tämä tule kuuloonkaan, Professori Zoomiksi itseään nimittänyt Thawne tappoi Irisin erään juhlan aikana. Menetys oli Salamalle musertava isku ja kesti pitkään kunnes hän sai itsensä henkisesti takaisin kuntoon. Lyhyen ajan päästä Salama oli löytänyt uuden rakkaan ja tälläkin kertaa Zoom oli ilmestynyt paikalle ja uhannut tappaa Allenin morsiamen. Allen pelkäsi että historia toistaisi itseään ja päätti tappaa Zoomin taittamalla häneltä niskat. Allenia ei kuitenkaan myöhemmin tuomittu murhasta vaikka muun muassa Poika Salama oli todistamassa häntä syylliseksi. Riideltyään Poika Salaman kanssa siitä että hän olisi voinut estää Zoomin muuten kuin tappamalla, päätti Allen matkata 2900-luvulle jossa hän lopetti sankarinuransa ja eli ylösnousseen vaimonsa Iris Westin kanssa. Tämä ei kuitenkaan kestänyt kauan, kun hän kuoli vuonna 1985 12-osaisessa Crisis on Infinite Earths -tarinassa.


title: Professori Zoom

text: Televisiosarjassa Flash Barry Allen käytti peitenimenään Professori Zoomia väittäessään luoneensa Salaman.


title: Professori Zoom

text: Justice League Unlimitedissa Professori Zoom ei varsinaisesti esiintynyt omana itsenään, mutta animaatiosarjassa yhteensulautuneet Brainiac ja Luthor luovat oman mekaanisen versionsa Salamasta, jonka asu muistuttaa Professori Zoomia.


title: Professori Zoom

text: Professori Zoom teki varsinaisesti ensi esiintymisensä vuonna 2010 Batman – pelottomat -sarjassa, jossa hahmon äänenä oli 1990-luvulla Flash-sarjassa Salamaa näytellyt John Wesley Shipp.


title: Professori Zoom

text: Zoom oli houkutellut Barry Allenin jahtaamaan häntä portaalin läpi tulevaisuuteen vuoteen 2400. Jay Garrick ja Poika Salama olivat matkalla mukana, mutta Barry pelasti heidät pyyhkäisemällä heidät takaisin omaan aikaan. Barry ja Zoom olivat kadonneet, kunnes Batman huomasi Barryn aaveen. Kolmikko päätti mennä kosmisen juoksumaton avulla Batmanin saaman koordinaattien mukaan. Pian kolmikko löysi itsensä tulevaisuudesta, jossa Zoomista oli tullu Keystone Cityn valtias. Poliisit pidättivät Batmanin ja Poika Salaman, mutta Jay onnistui pakenemaan Batmanin avustuksella. Pian selvisi että Zoom oli vanginnut Barryn juoksupyöräänsä, joka tuotti energiaa hänen rannekkeisiinsa, jonka avulla hän kykenisi juoksemaan vieläkin nopeammin. Batman yritti estää Zoomin aikeet mutta ilman tulosta, sitä vastoin Jay ja Poika Salama joutuivat myös matolle, mutta Batmanin tapellessa Zoomia vastaan Salama kolmikko päätti juosta nopeammin jotta he loisivat uuden madonreiän jonka kautta Barry pääsisi pois juoksupyörästä. Pitkän kaksin kamppailun päätteeksi Barry onnistui kukistamaan Zoomin.


title: Mitä kovemmin he kaatuvat

text: Mitä kovemmin he kaatuvat... ("The Harder They Fall") on yhdysvaltalainen film noir -tyylinen elokuva vuodelta 1956. Se perustuu Budd Schulbergin romaaniin "Kehäketut" vuodelta 1948. Humphrey Bogart nähdään siinä viimeisessä elokuvaroolissaan. Elokuva sijoittuu nyrkkeilyn ja urheilujournalismin maailmaan.


title: Mitä kovemmin he kaatuvat

text: "Video-oppaassa" vuodelta 1994 Bello Romano luonnehtii elokuvaa upeasti mustavalkokuvatuksi, tiukaksi urheiludraamaksi, joka päätti hienosti Bogartin näyttelijänuran. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: Mechanical Spin Phenomena

text: Mechanical Spin Phenomena on Mnemicin esikoisalbumi. Se julkaistiin vuonna 2003 levymerkillä Nuclear Blast.


title: Primitivismi

text: Primitivismi on taidetta, joissa on tietoisia vaikutteita primitiivisestä eli Euroopan tai suurten maailmankulttuurien ulkopuolisesta taiteesta.


title: Primitivismi

text:
Kiinnostus primitiiviseen taiteeseen liittyi läheisesti modernin taiteen syntyyn. Etnografisten museoiden perustaminen ja vieraiden kulttuurien tutkimus loivat pohjaa primitivismille.
Paul Gauguin lähti 1890-luvulla Tahitille alkuperäisen primitiivisyyden toivossa. Der Blaue Reiterin taiteilijoille luonnonkansojen naamiot ja veistoskuvat olivat tärkeitä. Samoin Die Brücken taiteilijat tutkivat kulttuurien esineitä. Myös Pablo Picasso ja Braque olivat kiinnostuneita kansatieteellisistä kokoelmista, etenkin naamioista. Museoiden tutkimisen ohella afrikkalaisia veistoksia myös kerättiin.


title: Primitivismi

text: Kuvanveistäjä Henry Moore opiskeli ahkerasti Victoria and Albert Museumin sekä British Museumin etnografisia kokoelmia. Muun muassa meksikolainen makaava Chac Mool -kivihahmo vaikutti Henry Mooren veistotaiteeseen. Moderniin veistotaiteeseen vaikutti paljon myös kykladinen kulttuuri ja sen pelkistetyt veistokset, jotka eivät ole kaukana esimerkiksi Constantin Brâncușin tuotannosta.


title: Pitkä tonni

text: Pitkä tonni () on brittiläisen yksikköjärjestelmän mittayksikkö, joka on käytössä Yhdistyneessä kuningaskunnassa ja joissakin brittiläisen kansainyhteisön maissa. Yhdysvalloissa se on korvattu lyhyellä tonnilla ("short ton") ja muualla metrisen järjestelmän tonnilla ("tonne"). Purjelaivojen aikana pitkää tonnia käytettiin ilmoittamaan alusten vetoisuutta rekisteritonnin sijaan, ja sitä käytetään yhä rajoitetusti, esimerkiksi ilmoittamaan yhdysvaltalaisten sotalaivojen tonnistoa.


title: Pitkä tonni

text: Pitkä tonni vastaa 2 240 paunaa eli 1 016 kilogrammaa tai 35 kuutiojalkaa eli 0,99108963 kuutiometriä suolavettä, jonka tiheys on 1,025 grammaa/ml.


title: The Audio Injected Soul

text: The Audio Injected Soul on Mnemicin toinen studioalbumi, joka on julkaistu vuonna 2004. Albumin on sanottu olevan "paljon nopeampi ja dynaamisempi" kuin edeltäjänsä Mechanical Spin Phenomena.


title: The Audio Injected Soul

text: Syksyllä 2005 yhtyeen ex-laulaja Michael Bøgballe ilmoitti eroavansa yhtyeestä keikkarääkin sekä perhesyiden vuoksi.


title: Passenger (Mnemicin albumi)

text: Passenger on Mnemicin kolmas studioalbumi. Se julkaistiin vuonna 2007 levymerkillä Nuclear Blast.


title: Ilmari Manninen

text: Ilmari Justus Andreas Manninen (2. syyskuuta 1894 Viipuri – 14. kesäkuuta 1935 Helsinki) oli tunnettu Viron ja Suomen kansallismuseoiden kehittäjä ja ahkera suomensukuisten kansojen kansatieteellisen materiaalin kerääjä ja tutkija.


title: Ilmari Manninen

text: Mannisen vanhemmat olivat kirkkoherra Salomon Manninen ja Elisabet Kuokkanen. Hän valmistui filosofian kandidaatiksi 1916 ja lisensiaatiksi (tohtoriksi) 1922, väitöskirjan aiheena oli "Die dämönistischen krankheiten im finnischen volksaberglauben". Naantalin kaupunginmuseon Manninen vuonna perusti 1919 ja oli sen johtajana vuoteen 1921 saakka. Hän toimi myös Naantalin yhteiskoulun johtajana 1919-1922. Manninen julkaisi jo vuonna 1917 teoksen "Liperin seurakunnan historia Ruotsin vallan aikana", mutta suuntautui sitten kansatieteeseen. Vuonna 1922 häneltä ilmestyi väitöskirjan lisäksi tutkimus "Pohjoisen Karjalan vanhanaikainen talous".


title: Ilmari Manninen

text: Samana vuonna eli vasta 28-vuotiaana Manninen valittiin myös Viron Kansallismuseon (Eesti Rahva Muuseum) ensimmäiseksi johtajaksi. Viroon liittyen hän julkaisi tutkimukset " Eesti rahvariiete ajalugu" (1927) ja "Die Sachkultur Estlands I-II" (1931-1933). Lisäksi hän laati 420-sivuisen yleisesityksen "Soome sugu rahvad" (1929), joka ilmestyi myös suomeksi ja saksaksi. Manninen oli Tarton yliopiston dosentti 1924-1927. Vuodesta 1929 lähtien hän toimi Suomen Kansallismuseon kansatieteen osaston johtajana ja ehti ennen kuolemaansa julkaista vielä suomensukuisia kansoja koskevan teossarjan kolmantena osana tutkimuksen "Esineellinen kansatiede" (1934). Helsingin yliopiston dosenttina Manninen toimi 1929-1935, vuosina 1929-1931 lisäksi yliopiston suomalais-ugrilaisen kansatieteen vt. professorina.


title: Ilmari Manninen

text: Mannisen puoliso vuodesta 1919 oli Taru Hakkarainen.


title: Primitiivinen taide

text: Primitiivinen taide tarkoittaa luonnonkansojen taidetta ja esihistoriallisen ajan taidetta. Toisinaan primitiivisellä taiteella tarkoitetaan kaikkien länsimaille vieraiden kulttuurien taidetta. Kansantaide muistuttaa primitiivistä taidetta, mutta vain osa siitä on primitiivistä. Primitiivisen taiteen ensisijaiset alat ovat naamiot ja kuvanveisto, ja sen pääalueita ovat olleet erityisesti Afrikka (Egyptiä lukuun ottamatta), Australia ja Oseania.


title: Primitiivinen taide

text: Verrattuna sivistyskansojen taiteeseen primitiivinen taide on maaginen ja voimakkaasti tyylitelty. Primitiiviselle taiteelle on tunnusomaista symmetria, rytmiikka, toisto ja naivismi. Perspektiivi poikkeaa länsimaisesta. Primitiivisessä taiteessa kuvataan mitä tiedetään. Samaan tapaan luolamaalauksissa yleinen röntgentyyli näyttää ultrarealistisesti enemmän kuin on ulkoisesti nähdään, kuten olentojen luurangot ja sisäelimet. Primitiivinen taide sisältää tavallisesti esittäviä muotoja, joilla on maagista ja myyttistä merkitystä. Myös abstrakteilla ornamenteilla on symboliarvo.


title: Primitiivinen taide

text: Primitiivisessä taiteessa on maagista ja mytologista ainesta. Usein sillä on rituaalista tarkoitusta, esimerkiksi metsästysmagiaan liittyen. Taide toimii myös tiedon siirtäjänä tai kirjoituksen korvikkeena. Primitiiviset veistokset kuvaavat tavallisesti esi-isiä, jumalia ja muita kulttihahmoja. Veistosten materiaaleina on käytetty muun muassa puuta, metallia, kiveä, norsunluuta ja savea. Tunnetuinta kaksiulotteista primitiivistä taidetta ovat kivikauden luolamaalaukset ja kalliotaide. Maalausten ohella primitiivistä taidetta ovat kaiverrukset, punonta- ja kudontatyöt sekä tatuoinnit.


title: Primitiivinen taide

text: Primitiivistä taidetta erehdytään helposti pitämään kehittymättömämpänä kuin länsimaista. Nykyisten luonnonkansojen taidetta ei kuitenkaan voi verrata esihistorialliseen taiteeseen, koska se on käynyt läpi yhtä pitkän kehityksen kuin länsimainen kulttuuri.


title: Primitiivinen taide

text: Kulttuurin primitiivisyys määritellään usein rakennusteknisin perustein. Siinä suhteessa primitiivinen yhteisö elää pienissä yksiköissä ja tilapäisissä luonnonmateriaaleista valmistetuissa majoissa tai teltoissa, eikä kiveä tai savitiiltä käytetä rakennusmateriaalina. Primitiivisyyden perusteena voi olla myös ruoanhankintatapa, jolloin primitiivisiä ovat vaeltavat metsästäjä-keräilijät, kuten Australian aboriginaalit, samoin paikasta toiseen liikkuvaa viljelyä harjoittavat.


title: CTI-arvo

text: CTI-arvo (myös pintavirtaindeksi; ) on eristemateriaalin, esim. piirilevypohjan, sähköistä läpilyöntilujuutta kuvaava suure. CTI on yksikötön arvo, suurempi lukuarvo tarkoittaa kestävämpää materiaalia. IEC on standardoinut CTI-arvon määrittämistavan (standardi IEC60112).


title: Perimeter Aviation

text: Perimeter Aviation on Kanadassa, Manitoban provinssissa, Winnipegin kaupungissa sijaitseva lentoyhtiö. Yhtiön kotikenttänä toimii Winnipegin kansainvälinen lentoasema. Kaikkiaan yhtiöllä on 21 reittikohdettä Manitobassa ja Ontariossa. Yhtiöllä on myös lentokoulutustoimintaa ja se myös suorittaa sairaankuljetuslentoja (MEDEVAC).


title: Perimeter Aviation

text:
Perimeter lentää seuraaviin reittikohteisiin (päivitetty maaliskuussa 2009):
Perimeter Aviationin laivasto koostuu seuraavista lentokoneista (päivitetty: elokuussa 2009):


title: The Archers

text: The Archers on BBC:n esittämä radiokuunnelmasarja, jota on esitetty vuodesta 1950 alkaen. Alkujaan ohjelma oli kuultavissa BBC Light Programmen kautta, ja nykyään lähetyksistä vastaa BBC Radio 4. "The Archers" on tiettävästi maailman pitkäikäisin saippuaooppera, ja kaikkiaan jaksoja on esitetty yli 15 000.


title: The Archers

text: Kuunnelmassa on näyttelijöitä noin 60, ja viikoittain 20-30 heistä on puherooli. Kuunnelmassa esiintyvät tai ovat esiintyneet muun muassa June Spencer (vuodesta 1950), Norman Painting (1950-2009), Patricia Greene (vuodesta 1957), Mary Wimbush (1992-2005), Tamsin Greig (vuodesta 1991) ja Louiza Patikas (vuodesta 2000).


title: Hudson River -koulukunta

text: Hudson River -koulukunta oli romanttis-realistinen maisemamaalauksen suunta, joka sai muotonsa Yhdysvalloissa vuosina 1820–1850. Koulukunnan toinen sukupolvi vaikutti vuodesta 1848 eteenpäin.


title: Hudson River -koulukunta

text: Koulukunnan taiteilijat valitsivat aiheensa alkuun Hudson-joen laaksosta New Yorkin osavaltiossa tai Uuden-Englannin vuoristoalueilta kuten Catskill- ja Adirondack-vuorilta. Ryhmän perustaja ja johtohahmo oli englantilaissyntyinen Thomas Cole. Hänen teoksissaan oli usein uskonnollinen ja isänmaallinen sävy. Colen läheinen ystävä Asher B. Durand taas ylisti luontoa maisemissaan. Kolmannen keskeisen taiteilijan ja Thomas Colen oppilaan Frederic Edwin Churchin maalauksissa valo ja heijastukset olivat tärkeällä sijalla. Maisemia maalattiin myös Euroopassa sekä Yhdysvaltain länsiosissa ja Etelä-Amerikassa.


title: Hudson River -koulukunta

text: Hudson River -koulukunnan maalaukset käsittelevät teemoja, jotka olivat keskeisiä 1800-luvun Yhdysvalloissa: löytöretkeilyä, uuden löytämistä ja uudisasutusta. Maalaukset myös kuvaavat amerikkalaista maisemaa pastoraalisissa asetelmissa, joissa ihminen ja luonto ovat sovussa keskenään. Maisemat ovat realistisia ja yksityiskohtaisia. Ne ovat luonnon idealisoituja muotokuvia, joissa kolonialismi ja koskematon erämaa asetetaan usein vastakkain. Taiteilijat jakoivat luonnonkauneuden kunnioituksen Henry David Thoreaun ja Ralph Waldo Emersonin kaltaisten aikalaiskirjailijoiden kanssa. Pohjoisamerikkalaisella luonnonromantiikalla oli pitkä perinne. Keskeisiä olivat myös James Fenimore Cooper, Jack London ja Ernest Thompson Seton, jotka tunnetaan erä- ja intiaanikuvauksistaan. Taustalla vaikuttivat myös John Ruskinin ajatukset luonnon totuuden tutkimisesta.


title: Hudson River -koulukunta

text: Hudson River -koulukunnan taiteilijoiden esikuvia maalaustaiteessa olivat Claude Lorrain, John Constable ja William Turner. Samoihin aikoihin 1830–1870-luvuilla toimi myös saksalainen Düsseldorfin koulukunta, jonka taidekäsitykset ja maalaustekniikka vaikuttivat Hudson River -koulukunnan taiteilijoihin. Koulukunnan toiseen sukupolveen kuulunut Albert Bierstadt opiskeli Düsseldorfissa vuosina 1853–1857. Düsseldorfilainen maalausote yhdistääkin Hudson River -koulukunnan ja eurooppalaisen maisemamaalauksen tradition myös suomalaiseen kansallisromanttiseen maisemamaalaukseen, vaikka amerikkalaiset käyttivätkin usein suurempia maalauskankaita kuin suomalaiset.


title: Hudson River -koulukunta

text: Thomas Cole julkaisi vuonna 1835 ohjelmanjulistuksensa "Essays on American Scenery", joka innoitti maisemamaalareita pitkään. Maalausten aineksiksi nousivat elementit, joita vanhassa maailmassa ei ollut, kuten Kalliovuoret, laaja preeria, biisonit, kanjonit ja suuret joet erämaan keskellä. Taiteilijat näkivät itsensä uuden maiseman kartoittajina ja eräänlaisina luonnonhistorian tutkijoina ja kerääjinä, jotka tallensivat kaukaisten seutujen luontoa piirustusten ja maalausluonnosten ohella valokuvin. Tutkimusretkeilyn hengessä he hakeutuivat myös erikoisiin ja äärimmäisiin ympäristöihin, muun muassa osallistumalla arktisten seutujen retkikuntien matkoihin.


title: Hudson River -koulukunta

text: Maalausten yksityiskohdat kuvattiin realistisesti, mutta monet näkymät olivat yhdistelmiä useista eri paikoista. Matkoilla tehtiin luonnoksia, joiden pohjalta suurikokoiset maalaukset koostettiin kotiin palattua.


title: Hudson River -koulukunta

text: Hudson River -koulukunnan taiteilijat uskoivat, että amerikkalainen luonto oli Jumalan ilmentymä, vaikka taiteilijoiden uskonnollinen vakaumus vaihtelikin. Maisemat olivat mahtavan alkuvoimaisen luonnon ylistyksiä. Selkeimpiä uskonnollisia viitteitä on Thomas Colen maalauksissa, joskin niitä on nähty myös Churchin maalauksissa.


title: Hudson River -koulukunta

text: Nimeä ”Hudson River -koulukunta” käytettiin aluksi halventavassa merkityksessä, kun koulukunnan maalaustyyli oli mennyt jo pois muodista. Uusinta uutta oli tuolloin Barbizonin koulu ja impressionismi.


title: Hudson River -koulukunta

text: Ensimmäiseen koulukuntaan kuului lähinnä Cole itse ja hänen ystävänsä Asher Brown Durand. Koulukunnan toinen sukupolvi nousi Colen kuoltua vuonna 1848. Colen lempioppilaan Frederic Edwin Churchin ohella siihen kuului muun muassa John Frederick Kensett ja Sanford Robinson Gifford. Monet uuden sukupolven taiteilijoista olivat myös Metropolitan Museum of Artin perustajia vuonna 1869.


title: Hudson River -koulukunta

text: Koulukunnan arvostetuimmat maalaukset maalattiin vuosien 1855 ja 1875 välillä. Tuohon aikaan Frederic Edwin Church ja Albert Bierstadt olivat julkisuuden henkilöitä Yhdysvalloissa. Kun Church asetti näytteille isokokoisia maisemamaalauksiaan, kuten "Andien sydän", "Niagara" tai "Jäävuoret", tuhannet ihmiset maksoivat pääsymaksun ja jonottivat nähdäkseen yhden maalauksen. Maisemamaalausten ennennäkemättömän suuri koko muistutti ihmisiä Amerikan mantereen suunnattomista kesyttämättömistä erämaa-alueista. Maalaukset myös lisäsivät kiinnostusta niin lännen asuttamiseen kuin kansallispuistojen ja kaupunkipuistojen perustamiseen.


title: Kiertohakatykki

text: Kiertohakatykki eli nikhaka on pieni tykki, jonka kiertohakakiinnitys mahdollistaa sen vaaka- ja pystysuuntaisen liikuttelun, minkä ansiosta aseella on hyvin laaja ampuma-ala. Näitä tykkejä käytettiin lähinnä purjelaivoissa ja linnakkeissa.


title: Kiertohakatykki

text: Kiertohakatykit ovat tykeistä pienimpiä. Niiden pituus on usein alle metrin ja piipun halkaisija alle 3,5 senttimetriä. Niillä saattoi ampua monenlaisia ammuksia, mutta lähinnä niitä käytettiin kartessien ja pienikokoisten yksittäisten kuulien ampumiseen. Useat niistä olivat suustaladattavia. Ampuja tähtäsi käyttämällä tykin perään kiinnitettyä karkeasti pesäpallomailan muotoista lapaa. Jotkin kiertohakatykeistä kehitettiin perästä ladattaviksi jo 1500-luvulla.


title: Kiertohakatykki

text: Pääosin kiertohakatykkejä käytettiin lähinnä purjelaivoissa, joissa ne palvelivat lyhyen kantaman aseina vastustajan miehistöä vastaan. Lyhyen kantamansa, pienen kaliiperinsa ja heikohkon tehonsa vuoksi niitä ei käytetty laivojen vahingoittamiseen, mutta ihmisiä vastaan ne toimivat paremmin tai yhtä hyvin kuin musketit. Kiertohakatykki oli käyttökelpoinen myös vastustajan aluksen purjeiden rei'ittämiseksi. Purjeiden vahingoittaminen hidasti vastustajan laivaa, ja siitä tuli myös kömpelömpi.


title: Kiertohakatykki

text: Siviilikäytössä kiertohakatykit kuuluivat usein valaanpyyntialusten varustukseen. Ensimmäistä kertaa niitä käytettiin valaanpyytiin 1731. Tuolloin piilukkoiset kiertohakatykit olivat epävarmoja kaikilla muilla paitsi tyynellä ja sadettomalla säillä. 1770-luvulla Royal Society of Arts of England tarjosi palkkion sille, joka kehittäisi parannellun version tehostaakseen valaanpyyntiä. Uusista versioista tehokkaaksi osoittautui George Wallis Juniorin 1815 kehittämä kahdella piilukolla varustettu versio, jossa saranalla varustettu kansi suojasi lukkoa kastumiselta. Seuraava menestyksekäs versio oli birminghamilaisen asesepän William Greenerin 1837 kehittämä Greener-tykki, joka levisi brittialusten lisäksi amerikkalaisiin valaanpyyntialuksiin.


title: Snau

text: Snau, Snaulaiva, Snaupriki on kaksimastoinen prikityypin purjelaiva, jonka nimitys tulee sen takiloinnista. Raakatakiloidun isomaston takana oli märssyyn ulottuva ohut ns. snaumasto. Snau-takilointia käytettiin useissa runkotyypeissä. Snaut palvelivat lähinnä kauppalaivoina, mutta niitä saatettiin myös aseistaa ja hyödyntää sotalaivoina.


title: Silva

text: Silva voi tarkoittaa seuraavia:Silva tai "da Silva" on varsinkin espanjan- ja portugalinkielisissä maissa yleinen sukunimi. Tunnettuja Silva-nimisiä henkilöitä ovat:


title: Erja

text: Erja on suomalainen naisen etunimi, joka on syntynyt Arja- ja Irja-nimien mukaelmana. Huhtikuun 2017 loppuun mennessä nimi on annettu noin 6300 henkilölle, joista suurin osa on syntynyt vuosien 1940 ja 1980 välisenä aikana.


title: Charles Brown (meriupseeri)

text: Charles Brown (1678 – 23. maaliskuuta 1753/1754) oli brittiläinen meriupseeri. Hän astui laivaston palvelukseen Torringtonin 1. varakreivin ja amiraalin George Byngin suojeluksessa.


title: Charles Brown (meriupseeri)

text: Brown sai ensimmäisen komentonsa vuonna 1709, jolloin hänestä tuli "HMS Strombolon" kapteeni. 1726 neljännen luokan linjalaivan "HMS Advicen" kapteenina Brown osallistui amiraali George Wagerin johtamaan operaatioon, jonka tarkoituksena oli pelotella sotaa harkitsevaa Venäjää näyttämällä brittilaivaston mahtia. 20 linjalaivan lisäksi viisi muuta laivaa käsittänyt osasto onnistui tavoitteessaan ilman taistelua. Vuonna 1727 Brown sai komentonsa uuden neljännen luokan linjalaivan "HMS Oxfordin". 1731 hän palveli jälleen Wagerin alaisuudessa Välimerellä vasta valmistuneen kolmannen luokan linjalaivan "HMS Buckinghamin" ensimmäisenä kapteenina.


title: Charles Brown (meriupseeri)

text: Vuonna 1739 kommodori Brown osallistui Portobellon taisteluun, jossa hän toimi vara-amiraali Edward Vernonin kuuden linjalaivan osaston varakomentajana. Taistelussa hänen lippulaivansa oli "HMS Hampton Court", jonka kapteenina toimi Digby Dent. Hän johti hyökkäyksiä Portobellon linnakkeita vastaan. Operaatio päättyi voittoon ja tarinan mukaan Portobellon kuvernööri Don Francisco Javier Martines de la Vega y Retes kieltäytyi antamasta miekkaansa antautumisen merkiksi Vernonille, vaan hän antoi sen Brownille. Espanjalaisen mukaan Vernon ei olisi voittanut taistelua ilman Brownia.


title: Charles Brown (meriupseeri)

text: Brownin tytär meni naimisiin amiraali William Parryn kanssa. Heidän tyttärensä Lucy avioitui kapteeni William Lockerin kanssa.


title: Eira (nimi)

text: Eira on alkujaan muinaisskandinaavinen naisen etunimi, joka johtuu lääkintätaidon jumalan nimestä Eir. Suomessa nimi yleistyi varsinkin sen jälkeen, kun Helsinkiin perustettiin vuonna 1905 Eiran sairaala, jonka mukaan sai nimensä pian kokonainen kaupunginosakin, Eira. Pohjois-Suomessa Eira on aikoinaan ollut käytössä myös miehen etunimenä Eerikin (Eirikin) muunnelmana. 1900-luvun alusta vuoden 2009 loppuun mennessä nimi on annettu 5 445 naiselle ja alle 10 miehelle.


title: Eira (nimi)

text: Eiran nimipäivä on nykyään 9. elokuuta. Vuosina 1929–1950 se oli 12. huhtikuuta; välillä nimi poistettiin almanakasta kokonaan, mutta palautettiin vuonna 1964 ja siirrettiin samalla nykyiselle päivälleen.


title: Eira (nimi)

text: Eira on myös sukunimi.


title: Digby Dent (meriupseeri)

text: Digby Dent (k. kesäkuu 1762) oli brittiläinen meriupseeri, joka saavutti kommodorin arvon. Hänen isänsä oli myös nimeltään Digby Dent ja sotilasarvonsa kommodori. Hänen poikansa Digby Dent kunnostautui amiraali Horatio Nelsonin palveluksessa yleten itsekin amiraaliksi.


title: Digby Dent (meriupseeri)

text: Dent taisteli siirtomaasodassa, joka tunnetaan nimellä Sota Jenkinsin korvasta Espanjaa vastaan ja osallistui mm. Portobellon taisteluun 1739. Taistelussa hän oli "HMS Hampton Courtin" kapteenina. "Hampton Court" oli myös kommodori Charles Brownin lippulaiva.


title: Digby Dent (meriupseeri)

text: Vuosina 1747 hän toimi Jamaikan tukikohdan väliaikaisena komentajana. Seuraavana vuonna hänen tilalleen astui kontra-amiraali Charles Knowles.


title: Digby Dent (meriupseeri)

text: 1748 hänen odotettiin auttavan Knowlesia sotatoimessa Espanjaa vastaan Hispaniolan saarella. Dent ei onnistunut täyttämään käskyä vallata St. Jagoa, joka oli puolustautunut vakuuttavasti sulkupuomilla ja räjähtein lastatuilla laivoilla, jotka toimivat tavallaan tuon ajan torpedoina. Knowles syytti epäonnistumisestaan Dentiä, joka joutui vastaamaan syytteisiin sotaoikeudessa. Hänet vapautettiin kunniallisesti palveluksesta, eikä hän todennäköisesti palannut laivastoon ennen vuotta 1756, jolloin hänet palkattiin virkatehtäviin. Hän toimi virassaan kuolemaansa 1762 saakka.


title: Digby Dent

text: Digby Dent voi tarkoittaa seuraavia henkilöitä:


title: Răzvan Lucescu

text: Răzvan Lucescu (s. 17. helmikuuta 1969) on romanialainen jalkapallovalmentaja ja entinen maalivahti. Elokuusta 2017 lähtien hän on toiminut kreikkalaisen PAOK FC:n päävalmentajana.


title: Răzvan Lucescu

text: Răzvan Lucescu on toisen polven jalkapalloilija. Hänen isänsä Mircea teki pitkän pelaajauran Rapid Bukarestissa ja on yksi Romanian menestyneimmistä valmentajista kansainvälisillä areenoilla. Myös Răzvan on saanut mainetta valmentajana nuoresta iästään huolimatta. Hänet tunnettaan Romaniassa lempinimellä "Giuleștin José Mourinho".


title: Răzvan Lucescu

text: Răzvan Lucescu aloitti peliuransa bukarestilaisseura Sportul Studențesc Bukarestissa 1987. Hän pelasi kaikkiaan 15 vuoden ajan Romanian pääsarjatasolla torjuen palloja myös suurseura Rapid Bukarestissa. Kaikkiaan hänelle kertyi 249 ottelua Romanian pääsarjassa, mutta todellinen läpimurto jäi tekemättä. Uran parhaaksi saavutukseksi jäi Romanian mestaruus uran viimeisellä kaudella 2002–2003, jolloin Lucescu pelasi Rapidissa vain yhden ottelun.Lucescu seurasi isänsä jalanjälkiä valmentajana debytoiden FC Brașovin peräsimessä vuonna 2003. Hän valmensi seuraa 15 pääsarjaottelussa. Kesällä 2004 hän siirtyi suurseura Rapid Bukarestin päävalmentajaksi. Debyyttikaudellaan Lucescu luotsasi Rapidin liigassa kolmanneksi. Kausi 2005–2006 alkoi dramaattisissa merkeissä Lucescun saatua potkut. Seuraavana päivänä hänet kuitenkin kutsuttiin takaisin seuran palvelukseen ja Lucescu näytti kyntensä UEFA Cupissa, kun Rapid raivasi tieltään muun muassa Feyenoord Rotterdamin, isä-Lucescun valmentaman FK Šah’tar Donetskin, Hertha Berlinin ja Hamburger SV:n. Lopulta FC Steaua Bukarest koitui Rapidin kohtaloksi puolivälierissä. Kotimaan sarjassa Rapid oli lopulta toinen ja cupissa tuli mestaruus.


title: Răzvan Lucescu

text: Kausi 2006–2007 jäi Lucescun viimeiseksi Rapidissa. Menestys UEFA Cupissa jäi vaisummaksi ja seura putosi jo lohkovaiheessa. Liigassa Rapid jäi neljänneksi, eikä cup-mestaruus enää saanut Lucescua jatkamaan seurassa, vaan hän palasi kauden jälkeen FC Brașoviin. Päätös oli yllättävä, sillä seura oli juuri pudonnut Romanian 2. liigaan. Visiitti alemmalla sarjatasolla jäi kuitenkin yhteen kauteen ja keväällä 2007 Lucescu juhli seuroineen Liga II:n voittoa. Pääsarjakaudella 2008–2009 Lucescu johdatti Brașovin Liga I:ssä yhdeksänneksi ja seura säilytti pääsarjapaikkansa.


title: Răzvan Lucescu

text: Huhtikuussa 2009 Lucescu siirtyi Romanian jalkapallomaajoukkueen uudeksi päävalmentajaksi. Ensimmäisessä maaottelussaan päävalmentajana kesäkuussa 2009 Lucescu johdatti Romanian 1–0 voittoon Liettuasta Romania aloitti EM2012-karsinnat nihkeästi Lucescun alaisuudessa, mutta joukkue paransi esityksiään karsintojen vanhetessa. Lucescu kuitenkin erosi tehtävästään kesäkuun alussa 2011, vaikka Romania oli juuri voittanut Bosnia-Hertsegovinan 3–0. Pian eronsa jälkeen hän siirtyi odotetusti Rapid Bukarestin peräsimeen.


title: Răzvan Lucescu

text: Lucescun kolmas pesti Rapidin päävalmentajana jäi vain kauden mittaiseksi. Hän luotsasi seuran Romanian cupin finaaliin, mutta jätti joukkueen kauden jälkeen ja siirtyi qatarilaisseura El Jaishin päävalmentajaksi. Hän luotsasi seuran Qatari Stars Cupin voittoon kaudella 2012/13 ja liigassa seura sijoittui kolmanneksi. Seura erotti Lucescun tammikuussa 2014, kun El Jaish oli hävinnyt viisi perättäistä ottelua.


title: Răzvan Lucescu

text: Maaliskuun puolivälissä 2014 Lucescusta tuli FC Petrolul Ploieștin päävalmentaja. Lucescun johdolla Petrolul sijoittui Romanian liigan kolmanneksi ja eteni cupissa välieriin. Tuloksista huolimatta Lucescu sai syyskuussa 2014 potkut. Romanialaisen ei kuitenkaan tarvinnut olla kauaa työttömänä, kun Kreikan Superliigan Skoda Xanthi FC palkkasi hänet päävalmentajaksi. Lucescun johdolla Xanthi eteni Kreikan cupin loppuotteluun ensimmäistä kertaa seuran historiassa. Olympiakos FC vei kuitenkin mestaruuden 2–1 voitolla. Kauden 2016/17 jälkeen Lucescu jätti Xanthin kolmen vuoden valmennusrupeaman jälkeen.


title: Răzvan Lucescu

text: Elokuussa 2017 Lucescusta tuli PAOK FC:n päävalmentaja.


title: Bomber (kappale)

text: Bomber on brittiläisen heavy metal -yhtyeen Motörheadin kappale samannimiseltä albumilta. Kappale on melko tunnettu, ja on kuultavissa monilla Motörheadin live- ja kokoelma-albumeilla. Single nousi parhaimmillaan Ison-Britannian singlelistalla sijalle 34, ja yhtye promotoi singleä soittamalla BBC:n Top of the Popsissa 3. joulukuuta.


title: Bomber (kappale)

text: Kappaleen B-puolena oli kappale ”Over the Top”, jota ei julkaistu albumilla.


title: Bomber (kappale)

text:
Laulaja-basisti Lemmy sai idean kappaleeseen Len Deightonin novellista "Bomber". Lisäksi novelli toimi inspiraationa Motörheadin live-esiintymisissä käyttämään valonheitinräkkiin,
joka on replika Heinkel He 111-pommittajasta.
Live-versiot kappaleesta löytyvät livealbumeilta "No Sleep 'til Hammersmith", "Everything Louder Than Anyone Else", "Live At Brixton Academy" ja "Better Motörhead Than Dead: Live At Hammersmith".


title: Grisaille

text: Grisaille (grɪʼzaɪ, -ʼzeɪl; ranska: gris, harmaa, ranskan ääntäminen: /ɡʁi.zaj/) tarkoittaa maalaustapaa, jossa maalataan valöörejä painottaen harmaasävyillä mustasta valkoiseen, joskus ruskehtavilla sävyillä. Grisaille on 'harmaata harmaalle' -maalausta. Muita nimityksiä ovat harmaasävymaalaus. Grisaille on monokromaattista eli yksiväristä maalausta, joskin monokromaattiset maalaukset eivät ole välttämättä mustavalkoisia tai valööreihin perustuvia.


title: Grisaille

text:
Maalaustapaa käytetään monesti alusmaalauksena, jolloin päälle laseerataan läpikuultavia värikerroksia.
Grisaillea on käytetty myös marmorin jäljittelemiseen. Moderni esimerkki grisaillesta on Pablo Picasson maalaus Guernica.


title: Grisaille

text: Muussa kuin maalaustaiteessa "grisaille" on silkkisen tai puolisilkkisen kankaan nimitys.


title: Grisaille

text: Ensimmäisiä grisaille-maalauksia olivat sisterssiläisluostarien lasimaalaukset 1100-luvulla. Grisaillea käytettiin paljon maalausten suunnittelussa ja alusmaalauksissa 1300-luvulla, ja alankomaalaisessa maalaustaiteessa 1400-luvulla. Erityisen suosittua grisaille oli Ranskassa 1800-luvulla.


title: Grisaille

text: Alusmaalauksena käytettäessä grisaillessa maalataan ensin vaaleusasteet ja muodot. Kerrosmaalauksen toisessa vaiheessa lisätään kullekin alueelle halutut pintavärit. Värit ovat tavallisesti läpikuultavia lasuureja.


title: Grisaille

text: Grisaille on tullut uudelleen muotiin nykyaikana. Grisaille-tekniikka helpottaa vaaleiden ja tummien alueiden suhteiden kuvaamista. Materiaalien vaikutus näkyy helpommin, samoin se, että hyvinkin vaaleassa pinnassa saattaa olla melko tummia kohtia ja tummissa pinnoissa hyvinkin vaaleita kohtia.


title: Grisaille

text: Muun muassa manga-sarjakuvissa sovelletaan grisaillen tyyppistä työskentelyä kerrosmaalauksena. Aiheesta maalataan ensin valöörihahmotelma, jonka päälle lisätään lopulliset värit. Esimerkiksi Hiroki Mafuy käyttää tätä maalaustapaa.


title: Via Domitia

text: Via Domitia oli roomalainen tie Galliassa, joka yhdisti Italian ja Hispanian. Tie oli jo muinainen kun roomalaiset päällystivät sen ja esimerkiksi Hannibal käytti samaa tietä matkallaan Italiaan.


title: Via Domitia

text: Tien rakensi prokonsuli Gnaeus Domitius Ahenobarbus vuonna 118 eaa. ja se rakennettiin samoihin aikoihin Gallian ensimmäisen roomalaisen kolonian, Colonia Narbo Martiuksen (Narbonne), kanssa.


title: Boliviandoggi

text: Boliviandoggi ("perro de presa boliviano") on bolivialainen koirarotu. Se on hyvin harvinainen.


title: Boliviandoggi

text: Boliviandoggi on lyhytkarvainen ja melko pienikokoinen. Sen pää on samanlainen kuin monilla bulldoggeilla, mutta sen kuono on paljon kapeampi. Runko on lihaksikas, rintakehä syvä ja selkälinja suora. Häntä on yleensä luonnonpitkä, mutta se voidaan joskus myös typistää. Yleisimmät värit ovat ruskea, musta ja brindle. Säkäkorkeus on noin 45,7 cm, mutta myös pienempiä yksilöitä esiintyy.


title: Boliviandoggi

text: Rodun toinen nimi "mute bulldog" viittaa sen haukkumattomuuteen.


title: Boliviandoggi

text: Boliviandoggin uskotaan polveutuvan alkukantaisista sademetsäkoirista, eteläamerikkalaisista työkoirista sekä espanjalaisista bulldoggeista ja mastiffeista. 1800-luvulla osa kantakoirista vietiin Brasiliaan, jossa siitä syntyi paikallisia linjoja. Koska koira ei hauku, sitä pidettiin erityisen hyvänä taistelu- ja metsästyskoirana. Epäillään ettei nykyään olisi jäljellä puhdasrotuisia yksilöitä.


title: Legio I Adiutrix

text: Legio I Adiutrix oli roomalainen legioona. Legioona perustettiin vuonna 68, mutta on epävarmaa kuka sen perusti. Eräiden lähteiden mukaan sen perusti Nero, Dio Cassiuksen mukaan legioonan perusti Galba.


title: Legio I Adiutrix

text: Legioona taisteli Othon puolella Cremonan ensimmäisessä taistelussa. Othon kuoleman jälkeen Vitellius lähetti legioonan Hispaniaan. Vuonna 70 legioona taisteli jo kapinoivia bataveja vastaan ja tämän jälkeen se sijoitettiin Mainziin legio XIV Geminan kanssa. Legioona osallistui Domitianuksen sotaan germaaneja vastaan. Vuonna 88 se osallistui Daakian sotaretkeen. Trajanus antoi legioonalle lisänimen "Pia Fidelis" ("uskollinen ja luotettava") ja se osallistui Trajanuksen Daakian sotiin. Legioona osallistui myös Trajanuksen Parthian sotaan. Hadrianus lähetti legioonan takaisin Pannoniaan. Tämän jälkeen osia legioonasta osallistui eri puolilla valtakuntaa käytyihin sotiin, muun muassa Lucius Veruksen Parthian sotaan.


title: Legio I Adiutrix

text: Vuosina 171-175 legioonaa komensi Publius Helvius Pertinax, joka oli lyhyen aikaa keisarina vuonna 193. Pertinaxin kuoleman jälkeen legioona tuki Pannonian maaherraa Lucius Septimius Severusta. Legioona marssi Severuksen mukana Roomaan ja osallistui myöhemmin sotaan Pescennius Nigeriä vastaan. Legioona osallistui Severuksen kahteen Parthian sotaan. Se osallistui ehkä Caracallan Parthian sotaan ja Gordianus III:n Persian sotaan.


title: Legio I Adiutrix

text: 300-luvun aikana legioona sai lisänimen "Pia Fidelis bis" ("kahdesti uskollinen ja luotettava") ja "constans" ("luotettava"). Legioona mainitaan lähteissä viimeisen kerran vuonna 444.


title: Perry Main

text: Perry Main oli brittiläinen meriupseeri 1700-luvulla.


title: Perry Main

text: Joulun alla 1735 kapteeni Main sai komentoonsa 60-tykkisen linjalaivan "HMS Worcester". Laiva oli vasta valmistunut Portsmouthin telakalta. Syksyllä 1739 Main johti "Worcesteria" osana Edward Vernonin laivasto-osastoa, jonka tehtävä oli häiritä Espanjan siirtokuntia ja meriliikennöintiä Karibianmerellä, vaikka varsinaista sotaa ei ollut vielä julistettu. Hän osallistui sodan Jenkinsin korvasta ensimmäiseen taisteluun 1. joulukuuta 1739. Portobellon taistelu päättyi brittien voittoon.


title: Perry Main

text: Ranskan liityttyä sotaan Main sai vuonna 1741 komentoonsa kolmannen luokan linjalaivan HMS Orfordin. Hän kaappasi ranskalaisen laivan, josta tuli mukavasti palkintorahoja. 14. helmikuuta 1745 hänen laivansa haaksirikkoutui myrskyssä Kuuban ja Hispaniolan välisessä Windward Passagessa. Main ja hänen miehistönsä pelastuivat ja palasivat Englantiin "HMS Ripponin" kyydissä saman vuoden kesäkuussa.


title: NHL 10

text:
NHL 10 on EA Canadan kehittämä ja EA Sportsin julkaisema jääkiekkopeli, joka on NHL-pelisarjan 19. osa. Peli ilmestyi Yhdysvalloissa 15. syyskuuta ja Euroopassa 17. syyskuuta 2009. Pelin englannin kielisenä selostajana toimii Gary Thorne.
Pohjois-Amerikan version kansikuvapelaajana on Chicago Blackhawksin Patrick Kane. Suomessa kansikuvapelaajana on Minnesota Wildin Mikko Koivu, Ruotsissa Washington Capitalsin Nicklas Bäckström, Sveitsissä New York Islandersin Mark Streit ja Tanskan versiossa Phoenix Coyotesin Mikkel Bødker.


title: NHL 10

text: Pelin demo on julkaistu Xbox 360:lle ja PlayStation 3:lle UK:n PlayStation Storessa 20. elokuuta 2009. Euroopan PlayStation Storessa demo julkaistiin 27. elokuuta.


title: La Güaira

text: La Guaira on Venezuelan osavaltion Vargasin pääkaupunki ja maan tärkein satama. Se perustettiin 1577 Caracasin satelliitiksi 30 kilometriä kaakkoon. Kaupunki ja satama vaurioituivat pahoin vuoden 1999 tulvissa ja mutavyöryissä, jotka aiheuttivat tuhoja alueella.


title: La Güaira

text: La Guairan vientituotteita ovat kaakao, kahvi, tupakka ja kaakaopavut.


title: Lurcher

text: Lurcher on brittiläinen vinttikoiraristeytys. Se tunnetaan myös nimillä mustalaiskoira ("didycoy dog") ja salametsästäjänkoira ("poacher's dog"), minkä lisäksi joissain maissa sitä kutsutaan "irlanninvinttikoiraksi". 5000 yksilön populaatiolla se on yksi yleisimmistä koirista Britannian maaseudulla. Siitä on olemassa myös pienempi muunnos.


title: Lurcher

text: Usein koirassa on vain yksi neljäsosa lammaskoiraa ja loput vinttikoiraa, koska moni risteyttää puolilammaskoiria puhtaiden vinttikoirien kanssa. Näin saadaan korostettua enemmän vinttikoiran ominaisuuksia. Näyttelytuomareiden silmissä lurcher näyttää sekarotuiselta eikä sillä näin ollen ole toivoakaan virallisen rodun asemasta. Toisaalta harrastajat haluavatkin pitää sen metsästyskoirana ja sen työominaisuudet ovat paljon ulkomuotoa tärkeämpiä.


title: Lurcher

text: Risteytykseltä toivotaan lammaskoiran sisua ja älyä ja vinttikoiran nopeutta. Se on ystävällinen, tyyni, rakastava ja omanarvontuntoinen.


title: Lurcher

text: Lurcher on tunnettu 1600-luvulta lähtien. Sen nimitys tulee romanin kielen sanasta "lur" eli varas. Se jalostettiin pääsääntöisesti kaniini- ja jäniskoiraksi, mutta se pystyy metsästämään monenlaista riistaa. Aiempina vuosisatoina sitä pidettiin laittomana koirana. Vuonna 1790 Thomas Bewick kuvaili sitä: "Sen asenne on yrmeä, ja sen käytös josta se on saanut nimensä on synkkää ja kieroa." Kyseinen kirjoitus on kuitenkin kaukana nykyisestä koirasta.


title: Lurcher

text: Lurcher ei ole oikeastaan mikään koirarotu, koska nimitys voi viitata mihin tahansa koiraan, jonka toinen vanhemmista on vinttikoira ja toinen työkoira. Useimmiten risteytyksen emä on lammaskoira ja isä vinttikoira. Pienemmän muunnoksen takana voi olla joko bordercollie ja whippet tai shetlanninlammaskoira ja whippet. Vuonna 1971 harrastajat alkoivat järjestää epävirallisia lurcher-näyttelyitä, ja nykyisin niitä pidetään vuosittain jopa 50.


title: Lurcher

text: Joitain risteytyksiä:


title: Anonyymit Ylensyöjät

text: Anonyymit Ylensyöjät (, OA) on kansainvälinen vertaistukiryhmä syömishäiriöistä kärsiville ihmisille, jonka toipumisohjelma perustuu Nimettömien Alkoholistien 12 askeleeseen. Kuten kaikissa 12 askeleen ryhmissä, myös OA:ssa noudatetaan nimettömyyden periaatetta, jäsenlistoja ei kerätä ja tapaamisissa käyvät voivat pysyä anonyymeinä. Overeaters Anonymous perustettiin vuonna 1960 Los Angelesissa, Yhdysvalloissa.


title: Anonyymit Ylensyöjät

text: OA ei kerää jäsenmaksuja, eikä mitään velvoitteita ole. Ryhmät toimivat omavaraisina omien vapaaehtoisten avustusten pohjalta.


title: Mâtin

text: Mâtin oli ranskalainen koirarotu. "Mâtin" tarkoittaa mastiffia, mutta sillä ei ollut mitään tekemistä molossien kanssa, vaan se oli vinttikoira.


title: Mâtin

text: Mâtin oli kookas ja lihaksikas. Sen pää oli suippo ja pitkä, korvat puolipystyt ja otsapenger tasainen. Mahdolliset värit olivat ruskeavalkoinen, punainen, valkoinen ja fawn. Säkäkorkeus oli noin 61 cm.


title: Mâtin

text: Rotua pidettiin voimakasluonteisena, mutta ei kuitenkaan merkittävän rohkeana.


title: Mâtin

text: 1800-luvulla jotkut kirjailijat pitivät rotua lurcherin vastineena. Sitä käytettiin suden ja villisian metsästykseen.


title: Frans Peltola

text: Frans Iivari Peltola () oli suomalainen jääkäriyliluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan esikuntavääpelinä. Hän osallistui vielä talvisodassakin rintamajoukoissa taisteluihin.


title: Frans Peltola

text: Peltolan vanhemmat olivat työnjohtaja Antti Kustaa Peltola ja Hilma Adamsson. Hänet vihittiin avioliittoon vuonna 1923 Lyyli Margareta Lundströmin kanssa. Hän kävi Sortavalan kauppakoulun vuosina 1908 – 1911 ja suoritti yksityisesti keskikoulukurssin Iin yhteiskoulussa vuonna 1930. Hän suoritti tiedonantoupseerikurssin Haminassa vuonna 1920 ja komppanianpäällikkökurssin Suojeluskuntain päällystökoulussa vuonna 1927 ja 1930.


title: Frans Peltola

text: Peltola toimi konttoristina ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Frans Peltola

text: Peltola astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan esikuntavääpeliksi 2. Jääkärirykmentin esikuntaan. Hän osallistui sisällissodan taisteluihin Tampereella ja Karjalankannaksella muun muassa Kuokkalassa ja osallistui etenemiseen Rajajoelle.


title: Frans Peltola

text: Peltola palveli sisällissodan jälkeen edelleen esikuntavääpelinä 2. Jääkärirykmentissä, josta muodostettiin myöhemmin ensin Jääkärirykmentti 2 ja sitten Porin jalkaväkirykmentti 2 ja viimein Savon jääkärirykmentti. Armeijasta hän erosi 11. helmikuuta 1919 vain liittyäkseen Viron vapaussotaan lähteviin joukkoihin. Viron vapaussotaan hän osallistui Ensimmäisen Suomalaisen Vapaajoukon (Ekströmin pataljoonan) esikunnassa, missä hän toimi adjutanttina ja myöhemmin 1 pataljoonan adjutanttina.


title: Frans Peltola

text: Viron vapaussodasta palattuaan hän liittyi Suojeluskuntajärjestöön ja palveli Suonenjoen suojeluskunnan paikallispäällikkönä 15. huhtikuuta – 15. kesäkuuta 1919 välisen ajan. Hän astui uudelleen armeijan palvelukseen 22. lokakuuta 1919 ja nyt hänet sijoitettiin nuoremmaksi upseeriksi Savon jääkärirykmenttiin, josta hänet siirrettiin 26. tammikuuta 1921 alkaen Polkupyöräpataljoona 3:een. Armeijasta hän erosi toistamiseen 23. marraskuuta 1921 ja liittyi uudelleen suojeluskuntajärjestöön missä hänet sijoitettiin nyt 1. sotilasohjaajaksi Turun suojeluskuntapiiriin, jossa hän palveli 25. heinäkuuta 1922 saakka. Turusta hänet siirrettiin Puumalaan, missä hän toimi paikallispäällikkönä 30. kesäkuuta 1928 saakka. Puumalasta hänet siirrettiin Mikkeliin, jossa hän toimi VIII alueen päällikkönä 1. lokakuuta 1933 saakka, jolloin hänet siirrettiin 1. marraskuuta 1933 VI alueen päälliköksi ja oli tehtävässä 31. maaliskuuta 1934 saakka. Suojeluskuntatöidensä ohella hän työskenteli konttoristina Raahessa ja Viipurissa vuosina 1922 – 1927 ja työnjohtajana Lievestuoreella vuonna 1934 sekä 1. maaliskuuta 1935 alkaen sähkövaraston hoitajana ja konttoristina G. A. Serlachius oy:n palveluksessa Mäntässä.


title: Frans Peltola

text: Peltola osallistui talvisotaa edeltäneisiin ylimääräisiin harjoituksiin (YH) komppanianpäällikkönä reserviläisten koulutuskeskuksessa Mikkelissä. Talvisodan alettua hänet siirrettiin Pataljoonan komentajaksi Kankaanpään harjoituskeskukseen, josta hänet komennettiin komppanianpäällikkönä rintamalle T-Jalkaväkirykmentti S:n (nimi myöhemmin Jalkaväkirykmentti 68) mukana, Myöhemmin hänet siirrettiin rykmentissä pataljoonan komentajan viransijaiseksi. Peltola osallistui talvisodassa taisteluihin Talissa ja Viipurinlahdella. Jatkosodan puhjettua Peltola komennettiin komppanianpäälliköksi Jalkaväenkoulutuskeskus 8:aan, josta hänet siirrettiin vuonna 1942 huoltopäälliköksi Itä-Karjalan Sotilashallinnon Esikunnan metsäosastolle, jossa hän palveli vuoteen 1943 saakka, jolloin hänet vapautettiin aseellisesta palveluksesta. Myöhemmin hän työskenteli varastopäällikkönä W. Rosenlew Oy:n konepajalla vuoteen 1960 saakka.


title: Sisäinen sankari

text: Sisäinen sankari () on vuonna 2009 ensi-iltansa saanut yhdysvaltalainen televisioelokuva, jonka ohjasi Paul Hoen ja käsikirjoitti Alan Silberberg. Pääosassa esiintyvät muun muassa Emily Osment, David Henrie, Jason Earles, Charles Halford, Phill Lewis ja George Newbern.


title: Sisäinen sankari

text: Melissa Morris yrittää vihdoin päästä isänsä kanssa viettämään laatuaikaa kahdestaan, mutta joutuu jälleen kerran pettymään kun matkan varrella isä Neal vierailee Mercury hotellin vieraana. Neal Morris on tunnetuksi noussut kirjailija Trip Zoomen myötä, joka on yksi myydyimmistä vakoojaromaaneista. Sadat fanit ovat kokoontuneet hotellille kilpailemaan pääpalkinnosta, joka tarkoittaisi pääsemistä kirjan hahmoksi. Hotellissa vierailu kuitenkin venyy ja Melissa joutuu jälleen pettymään isänsä lupauksiin olettaen joutuneensa kirjan päähahmon Trip Zoomen varjoon.


title: Sisäinen sankari

text: Tilanne muuttuu oudoksi, kun kilpailun aikana kolme pakkomielteistä fania Wheeze, Andre ja Sheldon sieppaavat kirjailijan pakettiautoonsa. Melissa saa pian selville valvontakameran avulla sieppaajansa ja lähtee heidän perään. Saatuaan heidät kiinni johtolankojen avulla hän jäljittää sieppaajat ja isänsä kirjastoon, jossa he ovat tekemässä pienen jekun. Melissa ei pidä tapauksesta yhtään ja lähtee isänsä kanssa kohti loman viettoa. Juuri päästyään ulos he joutuvat uudelleen sieppauksen kohteeksi. Tällä kertaa hotellin omistaja Merv on käskenyt Mauricen ja Skunkin sieppaamaan kirjailijan kirjoittamaan uudelleen Skunkin tekemän kirjan. Mervin tarkoitus on kuitenkin vain myydä se Neal Morrisin viimeisenä kirjana. Samaan aikaan aluksi sieppaajina toimineet Wheeze, Andre ja Sheldon yrittävät pelastaa Neal ja hänen tyttärensä Melissa Morrisin sieppaajilta.


title: Jugoslavianvinttikoira

text: Jugoslavianvinttikoira ("starohrvatski hrt") on bosnialais-kroatialainen koirarotu. Se on nykyisin lähes sukupuuttoon kuollut ja erään arvion mukaan maailmassa olisi jäljellä enää 10-20 yksilöä. Näin ollen sitä voidaan pitää kenties kaikkein harvinaisimpana elossa olevana koirarotuna. FCI ei ole tunnustanut sitä.


title: Jugoslavianvinttikoira

text: Jugoslavianvinttikoira on lyhytkarvainen vinttikoira, jolla on ruusukorvat. Se on vinttikoiraksi 'ylikookas' ja voimakasrakenteinen, ja se muistuttaa rampurinvinttikoiraa. Pääväri on valkoinen, jossa on mustia, tummanruskeita tai kellertäviä laikkuja. Uroksen säkäkorkeus on 60-70 cm ja narttu on 5-10 cm matalampi.


title: Jugoslavianvinttikoira

text: Rotu metsästää kaikenlaista balkanilaista riistaa.


title: Jugoslavianvinttikoira

text: Jugoslavianvinttikoira on äärimmäisen vanha rotu, jonka lähisukulainen on bosanski ostrodlaki gonic barak. Se on alun perin kehittynyt jo 700–800-luvulla ja on säilynyt vuosisatojen ajan lähes muuttumattomana. Se on pidetty hyvin puhtaana, eikä sitä ole risteytetty kuin vain satunnaisesti englanninvinttikoiran kanssa. Tarpeeksi monella ihmisellä ei ole ollut kiinnostusta pelastaa sitä, minkä vuoksi elvytysyritykset ovat epäonnistuneet.


title: Pelso

text: Pelso tai Pelsonsuo on Vaalan kunnan länsiosassa sijaitseva kylä, joka on rakentunut Pelson vankilan ympärille. Kylän etäisyys on Vaalan kirkonkylästä 27 kilometriä, Kestilästä 27 kilometriä ja Muhokselta 47 kilometriä. Sen länsipuolella kulkee yhdystie 8250.


title: Hannu Hämäläinen (pikajuoksija)

text: Hannu Tapani Hämäläinen (s. 30. huhtikuuta 1985 Hausjärvi) on suomalainen pikajuoksija. Hän edustaa Hämeenlinnan Tarmoa ja häntä valmentaa Heikki Hämäläinen.


title: Hannu Hämäläinen (pikajuoksija)

text: Hämäläisellä on kahdeksan aikuisten Suomen-mestaruusmitalia. 100 metrin juoksussa hän on voittanut kultaa vuonna 2011, hopeaa vuosina 2009 ja 2010 sekä pronssia vuonna 2014 ja 2015. 4 × 100 metrin viestijuoksussa hän voitti kultaa vuonna 2010 ja hopeaa 2007 sekä pituushypyssä pronssia hallimestaruuskilpailuista 2005.


title: Hannu Hämäläinen (pikajuoksija)

text: Hämäläinen kuului Suomen pronssijoukkueeseen alle 23-vuotiaiden EM-kilpailujen 4 × 100 metrin viestissä Debrecenissä 2007. Hän edusti Suomea Euroopan cupissa 100 metrillä ja 4 × 100 metrin viestissä 2007. Euroopan joukkuemestaruuskilpailuissa hän on ollut mukana 100 metrillä ja 4 × 100 metrin viestijuoksussa 2009 ja 2010. Aikuisten maaottelussa hän kilpaili ensimmäisen kerran 2009.


title: Hannu Hämäläinen (pikajuoksija)

text: Hämäläinen selviytyi 100 metrillä välieriin Barcelonan EM-kilpailuissa 2010 ja juoksi ankkuriosuuden Suomen 4 × 100 metrin viestijoukkueessa, joka sijoittui seitsemänneksi suomenennätysajalla 39,29. Pariisin sisäratojen EM-kilpailuissa 2011 hän selviytyi 60 metrillä välieriin.


title: Hannu Hämäläinen (pikajuoksija)

text: Maaliskuussa 2012 kerrottiin imusolmukesyövän olleen Hämäläistä edellisestä kesästä vaivanneiden terveysongelmien syynä ja todettiin sen vaativan puolen vuoden hoitojakson. Marraskuussa 2012 Hämäläinen ilmoitti harjoittelevansa jälleen tavoitteenaan paluu kilparadoille.


title: Hannu Hämäläinen (pikajuoksija)

text: Hämäläinen valittiin syyskuussa 2016 Suomen Urheiluliiton Jyväskylän alueen valmennuspäälliköksi.


title: ACB

text: ACB tarkoittaa seuraavia asioita:


title: Kreikanvinttikoira

text: Kreikanvinttikoira () on kreikkalainen koirarotu. Se on viime vuosien aikana harvinaistunut huomattavasti. Sukupuuttoon kuollut grecian greyhound on mitä todennäköisimmin eri rotu, eikä niitä tule sekoittaa keskenään.


title: Kreikanvinttikoira

text: Kreikanvinttikoira on erittäin suuri ja vankkarakenteinen. Sillä on salukin tapaan hapsut hännässä ja korvissa muun karvapeitteen ollessa lyhyt ja tiiviisti ihonmyötäinen, ja se muistuttaakin tätä sillä erotuksella että on kookkaampi. Väritys on musta ruskein merkein. Säkäkorkeus on 80 cm.


title: Kreikanvinttikoira

text: Kreikanvinttikoira polveutuu Lähi-idän vinttikoirista. Se jalostettiin pienen hirven ja jäniksen metsästykseen, ja sen tuli kyetä tehtäväänsä myös vuoristoissa. Nykyisin koirat metsästävät pareina, mutta alun perin niitä käytettiin laumoina.


title: Grecian greyhound

text: Grecian greyhound oli kreikkalainen koirarotu. Se on kuollut sukupuuttoon.


title: Grecian greyhound

text: Grecian greyhound oli huomattavasti pienempi kuin nykyinen kreikanvinttikoira, ja eräiden piirroksiin perustuvien arvioiden mukaan sen säkäkorkeus olisi saattanut olla 68 cm tai hieman vähemmän. 1800-luvulla grecian greyhoundia kuvailtiin englanninvinttikoiraa pitkäkarvaisemmaksi ja pienemmäksi. Piirrosten perusteella sen korvat olivat riippuvat ja häntä pitkä ja sapelin muotoinen. Karvapeite oli hieman aaltoilevaa, ja värivaihtoehtoihin lukeutuivat mm. valkoinen mustin ja valkoinen harmain merkein.


title: Grecian greyhound

text: Grecian greyhound polveutuu mitä todennäköisimmin kelttienvinttikoiran, salukin ja afgaaninvinttikoiran kantarodun välisistä risteytyksistä. Sitä käytettiin jänisten ja muiden vastaavien eläinten metsästykseen. Tähän tehtävään se käytti muiden vinttikoirien tapaan näköaistiaan, ja saaliin paikannettuaan se juoksi tämän nopeasti kiinni. Lisäksi sitä pidettiin aateliston arvokkaana lemmikkinä, ja tätä asemaa korosti rodulla yleisesti nähty kultainen kaulapanta. Rodun arveltiin ensi kerran kuolleen sukupuuttoon jo 1700-luvulla, mutta tämä tieto ei perustunut tarkkoihin tutkimuksiin vaan se selvisi mitä todennäköisimmin elossa vielä parin seuraavan vuosikymmenen ajan. Suurin osa asiantuntijoista katsoo sen kuolleen varmuudella sukupuuttoon 1800-luvulla, vaikka jotkut heistä uskovat joidenkin sen jälkeläisten selvinneen nykypäiviin asti.


title: Unreal Tournament 2003

text: Unreal Tournament 2003 (UT2003) on vuonna 2002 julkaistu FPS-peli, jonka kehitti Digital Extremes ja julkaisi Atari. "UT2003" on jatko-osa pelille "Unreal Tournament" ja sille on ilmestynyt jatko-osa "Unreal Tournament 2004". "UT2003:n" demoa ladattiin viiden päivän aikana 1,2 miljoonaa kertaa, mikä siihen aikaan teki siitä yhden ladatuimmista demoista."UT2003:n" yksinpeli on samankaltainen kuin moninpeli, mutta yksinpelissä pelaajia ohjaa tekoäly.


title: Argobbat

text: Argobbat ovat Etiopiassa asuva seemiläistä kieltä puhuva kansa. Vuonna 1983 heitä arvioitiin olevan 15 000 henkeä.


title: Argobbat

text: Argobbat asuvat Ifatin alueella Addis Abeban pohjoispuolella. Pääelinkeino on keinokasteluun perustuva maanviljely ja puutarhanhoito. Valtaosa on kristittyjä, osa muslimeja.


title: Santalinkoira

text: Santalinkoira on intialainen koirarotu. Siitä huolta pitäviä yhdistyksiä ovat "Indian Pariah Dog Club" ja "Primitive & Aboriginal Dog Society". Se esiintyy National Geographic'n videossa "In Search of the First Dog".


title: Santalinkoira

text: Santalinkoira on alkukantainen paariakoira, joka kuuluu niin sanottuun "indo-polynesialaiseen ryhmään". Se muistuttaa sekä alkuperältään että ulkonäöltään dingoa, mutta on tätä pienikokoisempi ja kevyempi. Sen säkäkorkeus on 40-50 cm ja paino 8-15 kg. Rungonpituus on 70-90 cm ja hännänpituus 20-30 cm.


title: Santalinkoira

text: Silmät ovat väriltään kullanruskeat. Karvapeite on lyhyt, sileä ja ihonmyötäinen. Peitinkarva on jäykkää. Pääväri vaihtelee vaaleanruskeasta punaiseen ja lähes mustaan. Valkoiset käpälät ovat rodulle tunnusomainen piirre.


title: Santalinkoira

text: Rotu on reviiritietoinen, mutta pennusta pitäen oikein sosiaalistettuna siitä saa kiltin ja seurallisen lemmikin. Toisin kuin 80 % lihaa syovällä dingolla, sen ruokavaliosta peräti 50 % koostuu kasviksista.


title: Santalinkoira

text: Tämä santal-heimon kehittämä rotu on kotoisin Pohjois-Jharkhandin Hazaribaghista, missä sitä käytettiin metsästykseen. Sitä tavataan eniten Jharkhandin, Biharin, Bengalin, Assamin ja eteläisen Nepalin alueella. Siitä toisinaan käytetty nimitys "tuio" tarkoittaa sakaalia. Vuonna 2000 tohtori Peter Savolainen tutki santalinkoiran karvanäytteitä ja DNA:ta Tukholman Teknologisessa Instituutissa, jolloin kävi ilmi ettei siinä ollut pystykorvien eikä pohjoisten koirien verta vaan se oli alkuperältään puhtaasti intialainen.


title: Santalinkoira

text: Rodun uskotaankin polveutuvan suoraan dingosta ja sitä pidetään intialaisista paariakoirista kaikkein lähimpänä dingoa olevana. Dingon vaeltaessa Aasiasta Australian 3500-5000 vuotta sitten osa populaatiosta jäi Intiaan ja kehittyi siellä omaksi linjakseen, joka tunnetaan nykyisin santalinkoirana. Anatomisen tutkimuksen mukaan se on vielä tänäkin päivänä lähes 100 % identtinen dingon kanssa.


title: Santalinkoira

text: Rotu on alkanut sekoittua jonkin verran muihin koiriin. Yleensä tummanruskeat silmät ja muut kuin valkoiset käpälät ovat sekarotuisen perimän merkkejä.


title: Bedžat

text: Bedžat ovat Sudanissa, Eritreassa ja Egyptissä asuva kuušilaista bedžan kieltä puhuva kansa. He asuttavat alueita Niilin ja Punaisenmeren välissä. Heidät voidaan jakaa useampaan alaryhmään, joista suurimmat ovat "ababdat", "amararit", "beni-amerit" ja "tigret". Bedžoja on arviolta 800 000 - 1 300 000.


title: Bedžat

text: Bedžat ovat asuttaneet perinteistä asuinseutuaan ainakin 5 000 vuotta. Heistä on mainintoja historiallisissa egyptiläisissä, roomalaisissa ja kreikkalaisissa kirjallisissa lähteissä. 5 000 - 3 000 vuotta sitten heidän alueensa olivat tärkeä kullan lähde egyptiläisille. 100-luvulla jaa. eteläiset bedžat joutuivat Aksumin kuningaskunnan alaisuuteen. Tällöin osa eteläisistä bedžoista omaksui tigrinjan kielen. 600-luvulla he kääntyivät kristinuskoon, mutta islamin vaikutus alueella alkoi jo 640-luvulla. Suurin osa bedžoista kääntyi islamiin 1300-lukuun mennessä. Osa bedžoista ja etenkin "hadendowat" osallistuivat vuonna 1882 alkaneeseen mahdistikapinaan mahdistien puolella. Osa bedžoista, "amararit" ja "bisharit", osallistuivat sotaan brittien ja egyptiläisten joukkojen puolella. Nämä kärsivät tappion mahdisteille Tofrekin taistelussa vuonna 1885. Brittien ja egyptiläisten onnistui kuitenkin kukistaa mahdistit vuoteen 1898 mennessä. Sudan itsenäistyi vuonna 1956 ja vuonna 1978 aloitettiin bedžojen alueella sijainneen Port Sudanin suuret modernisointi- ja laajentamistyöt. Eritrea itsenäistyi vuonna 1993. Egyptin bedžat ovat arabilaistuneet voimakkaasti. Sittemmin bedžat ovat osallistuneet Sudanin sisällissotaan etelän puolella. Bedžojen sissiryhmät ovat muun muassa tehneet iskuja öljyputkia vastaan. Bedžojen mielestä heidän alueensa on jätetty köyhyyteen ja Sudanin hallitus on ajanut omaa näkemystään islamista väkivaltaisesti tehden hyökkäyksiä bedžojen moskeijoita ja uskonnollisia kouluja vastaan.


title: Bedžat

text: Bedžat ovat perinteisesti olleet paimentolaisia, jotka kasvattivat lampaita, vuohia ja lehmiä. "Bisharit" erikoistuivat kamelien kasvatukseen. Eläimistä saatiin maitoa, voita ja lihaa. Miehet suorittivat karjanhoidon naisten viljellessä maata. Pääasialliset viljelyskasvit olivat durra ja puuvilla. Paimentolaisuus vaihteli eri ryhmissä, jotkin ryhmät olivat liikkeellä koko ajan, kun taas toiset liikkuivat kausiluontoisesti. Viime aikoina Sudanin hallinto on yrittänyt saada bedžoja asettumaan paikoilleen. Monet bedžat ja etenkin "hadendowat" ovatkin asettuneet maanviljelijöiksi. Marebjoen alueen puuvillanviljelys onkin pääasiassa bedžojen hallinnassa. Lisäksi monet bedžat ja etenkin amararit ovat siirtyneet Port Sudanin alueelle karjaa kasvattamaan ja työskentelemään satamassa.


title: Bedžat

text: Eri bedžaryhmillä on erilainen sosiaalinen järjestelmä. Jotkin ryhmät koostuvat yhdestä tai useammasta perheryhmästä, joita johtaa ryhmän kokenein mies. Jotkin, kuten esimerkiksi tigret, ovat jakaantuneet selvästi eri yhteiskuntaluokkiin, kuten ylhäisöön ja rahvaaseen. Bedžoilla oli aikoinaan maine hyvinä sotureina. Heidän perinteisen miekkamallinsa on uskottu olevan peräisin Euroopasta ja tulleen alueelle ristiretkien aikana.


title: Barelli

text: Barelli on Bob De Moorin luoma sarjakuva. Se ilmestyi ensimmäisen kerran "Tintin"-lehdessä 27.7.1950. Sarjasta tehtiin kahdeksan albumia. Barelli on teatterinäyttelijä, joka ajautuu seikkailuihin. Piirrostyyliltään Barelli edustaa selkeää viivaa eli ligne clairea.Suomeksi on julkaisematta "Barelli et la mort de Richard II", 1980, Bedescope.


title: Bertat

text: Bertat ovat Sudanissa ja Etiopiassa asuva nilosaharalaista kieltä puhuva kansa. Vuonna 1983 bertoja ja heidän sukukansojaan arvioitiin olevan Sudanissa 60 000 ja Etiopiassa 70 000 henkeä. Pääelinkeinoja ovat maanviljely, karjanhoito, kalastus ja keräilytalous. Uskonto on sunnalainen islam. Suurin osa miehistä osaa arabiaa.


title: Risto Räppääjä ja polkupyörävaras

text: Risto Räppääjä ja polkupyörävaras on Risto Räppääjästä kertova suomalainen musikaalielokuva vuodelta 2010. Se on jatkoa elokuvalle "Risto Räppääjä".


title: Risto Räppääjä ja polkupyörävaras

text: Elokuvan on ohjannut Mari Rantasila. Käsikirjoituksen ovat tehneet Sinikka ja Tiina Nopola, mutta teksti ei perustu mihinkään heidän aiemmin ilmestyneistä Risto Räppääjä -kirjoistaan. Elokuvan pääosia esittävät Severi Heikkilä ja Lauramaija Luoto.


title: Risto Räppääjä ja polkupyörävaras

text: Elokuva on kuvattu kesällä 2009 Vantaan Kartanonkoskella, Hyvinkäällä, Porvoossa ja Sipoossa. Lisäksi junakohtauksia on kuvattu Espoossa Kauklahden asemalla ja VR:n varikolla Ilmalassa. Kuvauspäiviä kertyi yhteensä 35.


title: Risto Räppääjä ja polkupyörävaras

text: Elokuva keräsi ensi-iltaviikonloppuna 38 425 katsojaa, joka on paras koko perheen elokuvan avaustulos Suomessa. Kotimaisessa elokuvahistoriassa katsojamäärä oli kuudenneksi paras. Edellinen Risto Räppääjä -elokuva keräsi noin 20 000 katsojaa ensi-iltaviikonloppuna. Risto Räppääjä ja polkupyörävaras keräsi 328 370 katsojaa ja se oli vuoden 2010 toiseksi katsotuin kotimainen elokuva.


title: Risto Räppääjä ja polkupyörävaras

text: Nyt-liitteen viisi kriitikkoa antoivat elokuvalle pistekeskiarvon 2,6.


title: Anuakit

text: Anuakit, jotka tunnetaan myös nimellä Anyuak, Agnwak ja Anywaa, ovat luo-niiloottinen kansa. Anuakit kuuluvat suurempaan luo-kansojen perheeseen. Heidän kielensä tunnetaan nimellä Dha-anywaa. Kieli kuuluu nilosaharalaisiin kieliin.


title: Anuakit

text: He asuvat Itä-Afrikassa, pääosin Etiopiassa ja Sudanissa Akobo, Gilo ja Pibor -jokien varsilla. Arviot kansan koosta liikkuvat 200 000 ja 300 000 välillä maailmanlaajuisesti. Toisin kuin monilla muilla niloottikansoilla, anuakien pääelinkeinoja ovat maanviljely, kalastus ja keräilytalous – eli eivät ole ensisijaisesti paimentolaisia.


title: Länsijuguurin kieli

text: Länsijuguurin eli sarygjuguurin kieli (myös "saryg-uiguurin kieli") on Kiinassa asuvien sarygjuguurien eli ”keltaisten uiguurien” puhuma turkkilainen kieli.


title: Länsijuguurin kieli

text: Sarygjuguurit asuvat Gansun maakunnan Minhuan piirissä. He kuuluvat juigu-kansaan, jonka muut osat puhuvat mongolilaista itäjuguuria, kiinaa ja tiibetiä. Vuonna 1973 heitä laskettiin olevan noin 2 000 henkeä. Sarygjuugurien esi-isiä ovat muinaiset uiguurit, joihin on sekoittunut kirgiisejä, mongoleja, tanguutteja ja tiibetiläisiä.


title: Länsijuguurin kieli

text: Länsijuguuri kuuluu turkkilaisten kielten koillisryhmään. Voimakkaan kirgiisivaikutuksen seurauksena sen lähimpiä sukukieliä ovat hakassi, šoori, tšulyminturkki ja Fujuin kirgiisien kieli. Myöhemmin kieleen ovat vaikuttaneet kiina, mongoli ja tiibet.


title: Länsijuguurin kieli

text: Kieli toimii yhteisön suullisen kanssakäymisen välineenä. Alueelta löydettyjen uiguurilaisella kirjaimistolla laadittujen buddhalaisten käsikirjoitusten perusteella voidaan päätellä, että sarygjuguurit käyttivät kirjakielenään 1700-luvun alkuun saakka muinaisuiguuria. Nykyään heidän sivistyskielenään on kiina. Monet osaavat myös mongolia ja tiibetiä.


title: Paariakoira

text: Paariakoira on alkukantainen koira, joka on säilynyt vuosisatojen ajan melko samanlaisena.


title: Paariakoira

text: Paariakoirat ovat yleensä erittäin terveitä, itsenäisiä ja älykkäitä. Niille on tunnuspiirteistä vahva oma tahto, syvä kiintyminen yhteen isäntään ja reviiritietoisuus. Niistä saa usein hyviä vahtikoiria, mutta moni niistä soveltuu myös metsästykseen. Yleensä ne ovat hyvin aktiivisia ja niiden liikunnan tarve on melko suuri.


title: Paariakoira

text: Dingoa, joka toisinaan luokitellaan villikoiraksi, toisinaan omaksi lajikseen, voidaan pitää paariakoiran prototyyppinä. Sillä ja suurella osalla muista paariakoirista on tiettyjä susimaisia ominaisuuksia: juoksuaika vain kerran vuodessa, haukkumattomuus yms. Viimeksi mainittu ominaisuus korvataan usein joko ulvonnalla tai omaperäisellä ääntelyllä, kuten basenjin jodlaus tai laulavan uudenguineanvillikoiran erityislaatuinen ”laulu”.


title: Paariakoira

text: Paariakoirat ovat kärsineet modernista koulutuksesta vähemmän kuin useat muut rodut. Ne käyttäytyvät primitiivisemmin. Paariakoirilla on myös valppaat vaistot. Niiden kehonkieli on usein mahtipontinen ja susimainen.


title: Paariakoira

text: Paariakoiria pidetään usein puuttuvana linkkinä suden ja kesykoiran välillä. Moni villi tai puolivilli koira, kuten uudenguineanvillikoira, africanis, kaanaankoira, carolinankoira ja intianpaariakoira luetaankin paariakoiriin. Nykyisin paariakoiria ja niiden geneettistä perimää tutkitaan paljon siinä toivossa että ne antaisivat lisätietoa suden jalostamisesta koiraksi – mistä yhtenä esimerkkinä carolinankoiran alkuperää koskeva tutkimus.


title: Paariakoira

text: Nykyisin paariakoiria esiintyy eniten Kaakkois-Aasiassa ja Etelä- ja Itä-Euroopassa. Aiemmin mainittujen rotujen lisäksi niihin kuuluu yleisimpien luokittelujen perusteella mm. koreanjindonkoira, vaikka FCI lukeekin ensiksi mainitun aasialaisiin pystykorviin eikä alkukantaisiin rotuihin.


title: Paariakoira

text: Nimitys juontaa juurensa Intian kastijärjestelmän alimmasta eli paarialuokasta, jossa sana "paaria" viittaa "hylkiöön". Englantilaiset siirtomaaisännät laajensivat sanan tarkoittamaan myös kaupunkien kodittomia kulkukoiria, jotka itsenäisyydestään huolimatta olivat riippuvaisia ihmisistä. Aiemmin ne oli tunnettu lähinnä katukoirina, "kerjääjäkoirina" ("mendiants") tai "vaivaiskoirina" ("pauvres").


title: Paariakoira

text: Nykyisin nimitys on omaksuttu laajempaan käyttöön rotuharrastajien keskuudessa, ja esimerkiksi United Kennel Club lukee sen yhdeksi rotukategorioistaan yhdessä vinttikoirien kanssa.


title: Paariakoira

text: Paariakoirista huolehtii kansainvälinen "Primitive & Aboriginal Dogs Society" -yhdistys (P.A.D.S.). Sen mukaan paariakoiriin luetaan kuuluviksi seuraavat rodut:


title: Paariakoira

text: Amerikkalaisen United Kennel Club:n (UKC) mukaan paariakoiriin voidaan lukea seuraavat rodut (saman ryhmän "Sighthounds and Pariahs" vinttikoirarodut pois laskuista):


title: Ritari Retee

text: Ritari Retee ("Evanhouy") on Lionel Bianchin käsikirjoittama ja Pascal Daberen kuvittama sarjakuva. Sitä julkaistiin kaksi albumia: "Ritari Retee" (1985 Sanoma – "Une aventure d'Evanhoy", 1983 Dargaud) ja "Ritari Retee – Piiritetty linna" (1986 Sanoma – "La Siege", 1984, Dargaud).


title: Ritari Retee

text: "Sarjainfo"-lehden arvostelijan Kalervo Pulkkisen mukaan "Ritari Retee" on kankea jäljitelmä aiemmista menestyssarjakuvista. Tyyli on ulkokohtaista matkimista ja käsikirjoitus yhdentekevä.


title: Lumidee

text:
Lumiana DeRosa Cedeño (s. 24. elokuuta 1984 Harlem, New York) on yhdysvaltalainen R&B-laulaja, lauluntekijä ja räppäri. Syntyperältään hän on puertoricolainen.
Lumidee MySpacessa


title: André Lysenstøen

text: André Lysenstøen (s. 27. lokakuuta 1988 Oslo, Norja) on norjalainen jääkiekkomaalivahti, joka edustaa kaudella 2009–2010 Suomen Mestiksen Heinolan Kiekkoa.


title: André Lysenstøen

text: Kotimaassaan Lysenstøen on edustanut pääsarjatasolla Lillehammeria ja Stavangeria. Hän kuului Norjan maajoukkueen kokoonpanoon MM-kilpailuissa vuosina 2008 ja 2009. Hänet on valittu myös Norjan olympiajoukkueeseen vuoden 2010 kisoihin Vancouveriin.


title: SC Blues

text: SC Blues on jyväskyläläinen salibandyn erikoisseura. Yhdistyksen varsinainen toiminta päättyi kauteen 2007-2008, jonka jälkeen seuran salibandyjoukkueet siirtyivät FC Vaajakosken alaisuuteen. Kaudella 2008-2009 seura jatkoi kuitenkin vielä salibandyn seniorisarjoissa.


title: SC Blues

text: Bluesin miesten edustusjoukkue pelasi parhaimmillaan salibandyn 1. divisioonassa. Kauden 2006-2007 päätteeksi joukkue tavoitteli jopa nousua mestaruussarjaan, mutta tämä ei onnistunut. Seuraavalla kaudella joukkue putosi 2. divisioonaan, jossa se jatkaa FCV-nimisenä edelleen.


title: SC Blues

text: Seuran juniorijoukkueille kertyi myös aikanaan menestystä. Ne saavuttivat useampiakin SM-mitaleita.


title: VfR Mannheim

text: Verein für Rasenspiele e.V. Mannheim eli VfR Mannheim on mannheimilainen jalkapalloseura. Seura on voittanut Bundesliigan kerran, 1949. Nykyään seura pelaa Saksan kuudenneksi korkeimmalla sarjatasolla, Verbandsliga Nordbadenissa.


Murtala Muhammedin kansainvälinen lentoasema on lentoasema Ikejassa, Lagosin osavaltiossa Nigeriassa. Se palvelee maan suurinta kaupunkia Lagosia. Se on maan suurin lentoasema, ja samalla myös yksi Afrikan suurimmista. Lentoasema on nimetty nigerialaisen sotilasjohtaja ja valtionpäämies Murtala Muhammedin mukaan.


title: Murtala Muhammedin kansainvälinen lentoasema

text: Lentoasemaan kuuluu kaksi terminaalia, kansainvälinen- ja kotimaan terminaali, jotka ovat kilometrin päässä toisistaan. Terminaalit käyttävät samoja kiitoteitä. Kansainvälinen terminaali on suunniteltu Amsterdamin Schipholin lentoaseman mukaan. Kotimaanterminaali jouduttiin uudelleenrakentamaan vuonna 2000 tapahtuneen tulipalon takia. Uusi terminaali valmistui vuonna 2007.


title: X10 (juna)

text: X10 on Ruotsissa valmistettu sähkömoottorijunatyyppi. ASEA valmisti junia 101 kappaletta vuosina 1982-1993. Nykyään junilla liikennöidään Tukholmassa (SL), Göteborgin alueella ja Etelä-Ruotsissa. X10-junat perustuvat vanhempiin 1960-luvulla rakennettuihin X1-juniin, joista viimeiset poistuivat käytöstä 2011. X10:n seuraaja on vuosina 2005-2008 valmistettu X60.


title: X10 (juna)

text: Yksi X10-yksikkö koostuu moottorivaunusta (X10-A) ja ohjausvaunusta (X10-B). Junan neljä moottoria sekä suurin osa sähkölaitteista sijaitsevat moottorivaunussa. Yhden vaunun kummallakin puolella on kolme pariovea, joten kokonaisesta yksiköstä ovia löytyy kaikkiaan 12. Yksiköitä voi kytkeä yhteen enintään neljä, jolloin muodostuu kahdeksanvaunuinen juna. X10-junia voi kytkeä yhteen myös vanhempien X1-junien kanssa. X10:n suurin nopeus on 140 km/h.


title: X10 (juna)

text: X10-junasta on myöhemmin kehitetty erilaisia versioita. X11 on muunneltu pidemmän matkan liikenteeseen, ja siinä on mukavammat penkit ja WC-tilat. Lisäksi X11:stä puuttuu keskimmäinen ovi jokaisesta vaunusta. Myös X12 on kehitetty pidemmän matkan liikenteeseen, ja siinä on vain yksi ovi kummallakin sivulla vaunua kohden. X12:ssa ohjausvaunun toinen puoli on 1. luokan osastoa, loput junasta on 2. luokkaa. X14 vastaa muuten X12:a, mutta siinä on kaksi ovea kummallakin sivulla vaunua kohden ja koko juna on 2. luokan osastoa. X14:n huippunopeus on muista poiketen 160 km/h.


title: Al Hubbard

text: Allan ”Al” Hubbard (26. toukokuuta 1915 – Fallbrook 1984) oli yhdysvaltalainen Disney-sarjakuvien piirtäjä. Hän keksi yhdessä Dick Kinneyn kanssa Touho Ankan. Hän oli mukana tekemässä sarjakuvasovituksia Disneyn tuottamista piirroselokuvista kuten "Peter Pan", "Kaunotar ja Kulkuri" ja "Viidakkokirja". Hän piirsi 1950–1970-luvuilla muun muassa "Kaunottaren ja Kulkurin" spin-off-sarjakuvaa Pepiä.


title: Aimen Belaid

text: Aimen Belaid (s. 2. tammikuuta 1989 Pariisi, Ranska) on ranskalais-tunisialainen jalkapalloilija. Keskikenttällä pelaava Belaid edustaa Englannin mestaruussarjassa Rotherham Unitedia.


title: Aimen Belaid

text: Hänen veljensä Tijani Belaid on myös jalkapalloilija.


title: Aimen Belaid

text: Belaid aloitti jalkapalloilun synnyinmaassaan Ranskassa Paris FC:n ja SM Caenin junioriseuroissa. Myöhemmin hän siirtyi vuoden 2007 aikana Tšekkiin Slavia Prahan kakkosjoukkueeseen.


title: Aimen Belaid

text: Elokuussa 2010 Belaid allekirjoitti kahden vuoden sopimuksen ranskalaisen Grenoblen kanssa. Hän pelasi seurassa kahdeksan sarjaottelua.


title: Aimen Belaid

text: Kesällä 2012 Belaid siirtyi ES Saheliin.


title: Aimen Belaid

text: Syyskuussa 2013 hän siirtyi Lokomotiv Plovdiviin.


title: Aimen Belaid

text: Tammikuussa 2014 hän siirtyi Levski Sofiaan. Tammikuussa 2016 hän teki kahden ja puolen vuoden sopimuksen Rotherham Unitedin kanssa.


title: Taistelu Ahvenanmaasta

text: Taistelu Ahvenanmaasta on ye-komentaja Arvo Komulaisen kirja Ahvenanmaasta käydyistä taisteluista ja solmituista sopimuksista 1700-luvulta nykyaikaan.


title: Taistelu Ahvenanmaasta

text: Komulaisen mukaan Ahvenanmaan demilitarisointi on purettava ja sinne on sijoitettava tykistö- ja ohjusasemia. Ilman puolustusta oleva maakunta voitaisiin miehittää nopeasti ja Suomen mahdollisuudet pitää meriyhteyksiä olisivat käytännössä menetetyt.


title: Taistelu Ahvenanmaasta

text: Teoksen kirjoittamisessa ovat auttaneet komentaja Tapani Mattila, kommodori Seppo Lintula, komentaja Ilpo Bergholm, komentajakapteeni Auvo Viita-aho, maisteri Pekka Silvasti ja kapteeniluutnantti Jyrki Myllyperkiö.


title: Vladimir Jurkevitš

text: Vladimir Ivanovitš Jurkevitš (, 1885–1964) oli venäläinen laivasuunnittelija. Hän suunnitteli laivoja Venäjällä, Ranskassa ja Yhdysvalloissa. Hänen kuuluisin luomuksensa oli "S/S Normandie".


title: Vladimir Jurkevitš

text: Jurkevitš opiskeli Pietarissa vuosina 1903–1907. Valmistumisensa jälkeen hän meni Kronstadtin laivastokouluun, ja Venäjälle tuhoisan Venäjän -Japanin sodan jälkeen työskenteli kotimaansa laivaston ajanmukaistamiseksi. Hän omistautui työlleen täysin, ja vuonna 1911 valmistunutta "Sevastopol"-nimistä taistelualusta pidettiin aikaansa edellä olevana. Lisäksi hän oli mukana sukellusveneiden suunnittelussa.


title: Vladimir Jurkevitš

text: Venäjän sisällisodassa Jurkevitš kannatti valkoisia. Kun Pjotr Wrangelin armeija kärsi tappion Krimillä vuonna 1920, hän siirtyi Turkkiin.


title: Vladimir Jurkevitš

text: Elämä Turkissa oli vaikeaa. Jurkevitš ei saanut oman alansa töitä, vaan työskenteli satamassa ahtaajana ja korjasi yhdessä toisten emigranttien kanssa autoja. Vuonna 1922 hän siirtyi Pariisiiin.


title: Vladimir Jurkevitš

text: Ranskassa Jurkevitšin elämä vähitellen koheni. Hän työskenteli aluksi sorvaajana Renaultin autotehtaalla ja piirsi rakennepiirustuksia telakalla. Hänelle tuli tilaisuus esitellä suunnitelmiaan Cunard Linelle, joka oli suunnittelemassa uutta "RMS Queen Marya". Hän esitti, että jos alus rakennettaisiin hänen suunnitelmiensa mukaan, sen teho nousisi yhden kuudesosan verran. Cunard Linen johto torjui suunnitelman liian radikaalina.


title: Vladimir Jurkevitš

text: Jurkevitš pääsi töihin Penhoët-yhtiöön, jolla oli yksinoikeus matkustajalaivojen suunnitteluun. Yhtiö oli saanut tilauksen suuresta Atlantin linjalaivasta. Aluksesta oli tuleva myöhemmin kuuluisa "S/S Normandie". Jurkevitš päätti tehdä työn lähes kokonaan yksin. Hän aloitti työn vuonna 1929 ja työskenteli lähes ympärivuorokautisesti.


title: Vladimir Jurkevitš

text: Talouskriisi ja muut vaikeudet aiheuttivat sen, että "S/S Normandie" teki neitsytmatkansa vasta 1935. Aluksen keskinopeus oli lähes 30 solmua, ja se voitti Atlantin Sinisen nauhan. Jurkevitšin luomat vallankumoukselliset tekniset ratkaisut tekivät "S/S Normandiesta" lähes yhtä nopean kuin "RMS Queen Marysta", jonka koneet tuottivat 200 000 hevosvoiman tehon. "S/S Normandien" koneet tuottivat 160 000 hevosvoiman tehon ja kuluttivat huomattavasti vähemmän polttoainetta.


title: Vladimir Jurkevitš

text: Jurkevitš oli viimein saavuttanut menestystä. Hän perusti suunnittelutoimiston "BAKNI". Toimisto sai asiakkaita monista Euroopan maista, joista käännyttiin sen puoleen, kun haluttiin joko rakentaa uusi laiva tai uudistaa vanhaa. Jurkevitš siirtyi Yhdysvaltoihin maaliskuussa 1937.


title: Vladimir Jurkevitš

text: Yhdysvalloissa Jurkevitš perusti suunnittelutoimiston Yourkevitch Ship Design Inc. Vuoteen 1938 mennessä oli Jurkevitšin suunnitelmien mukaan rakennettu tai uudistettu 42 alusta. Hän luennoi laivanrakennuksesta Michiganin yliopistossa ja Massachusetts Institute of Technologyssa. Toisen maailmansodan aikana hän toimi Yhdysvaltojen laivaston teknisenä neuvonantajana.


title: Vladimir Jurkevitš

text: Vuosina 1954–1957 Jurkevitš työskenteli erään laivaprojektin parissa, jonka tarkoituksena oli rakentaa laiva, joka purjehtisi Euroopasta Amerkikkaan kolmessa päivässä. Laivaan mahtuisi 6 000 matkustajaa, ja matkalipun hinta olisi ollut vain 50 dollaria. Ainuttakaan laivaa ei lopulta rakennettu. Jurkevitš konsultoi laivansuunnittelijoita Yhdysvalloissa, Kanadassa ja Britanniassa kuolemaansa asti.


title: Eugène Balme

text: Eugène Jean François Balme (22. marraskuuta 1874 Oullins – 24. helmikuuta 1914 Pariisi) oli ranskalainen ampuja ja olympiamitalisti. Hän osallistui sekä Pariisin olympialaisiin 1900 että Lontoon olympialaisiin 1908, joissa kummissakin hän voitti yhden pronssimitalin. Balme voitti Pariisissa pronssia 25 metrin automaattipistoolista ja kahdeksan vuotta myöhemmin Lontoossa samanvärisen mitalin 300 metrin vapaakiväärin joukkuekilpailusta. Lontoossa hän oli myös neljäs sotilaskiväärin joukkuekilpailussa.


title: Eugène Balme

text: Balme voitti Milanon MM-kisoissa 1906 maailmanmestaruuden vapaakiväärin kokonaiskilpailussa tuloksella 967 ja makuuasennon kilpailussa tuloksella 340.


title: Oleg Šenin

text: Oleg Semjonovitš Šenin (, s. 2. heinäkuuta 1937 – 28. toukokuuta 2009) oli venäläinen kommunisti, entinen Neuvostoliiton kommunistisen puolueen politbyroon ja sihteeristön jäsen.


title: Oleg Šenin

text: Šenin opiskeli rakennusinsinööriksi. Hän kohosi kommunistipuolueen johtotehtäviin Hakassian aluekomiteassa 1970-luvulla. Hän palveli Afganistanin kansandemokraattisen puolueen neuvonantajana ja toimi Krasnojarskin aluekomitean ensimmäisenä sihteerinä. Hänet valittiin 1989 Neuvostoliiton kansanedustajain kongressiin. Vuonna 1990 hänestä tuli politbyroon ja keskuskomitean sihteeristön jäsen.


title: Oleg Šenin

text: Šenin oli valtion hätätilakomitean jäsen elokuun 1991 kaappauksessa Gorbatšovia vastaan ja joutui vuodeksi vangituksi. Hänet armahdettiin 1994.


title: Oleg Šenin

text: Šenin oli Sergei Skvortsovin uudelleen perustaman Neuvostoliiton kommunistisen puolueen keskuskomitean jäsenenä. Vuonna 1993 hän oli perustamassa Kommunististen puolueiden liitto – Neuvostoliiton kommunistinen puolue -puoluetta (SKP-KPSS, СКП-КПСС). Šenin johti Neuvostoliitosta irtautuneissa maissa toimivien kommunististen puolueiden liittoa.


title: Oleg Šenin

text: Šenin kuului Venäjän federaation kommunistisen puolueen (KPRF) keskuskomiteaan ja hän edusti puoluetta keskusvaalilautakunnassa. SKP-KPSS hajosi 2000 kun KPRF:n johtaja Gennadi Zjuganov ei suostunut luomaan yhdistettyä Venäjän ja Valko-Venäjän kommunistista puoluetta. Zjuganov jäi SKP-KPSS:n puheenjohtajaksi, jolloin Šenin kannattajineen perusti uuden Neuvostoliiton kommunistisen puolueen.


title: Oleg Šenin

text: Šenin pyrki ehdolle Venäjän presidentinvaaliin 2008, mutta rekisteröinti kaatui virheisiin dokumenteissa. Šenin piti hylkäämistä poliittisena.


title: Aurinko Golf

text: Aurinko Golf on Naantalissa vuonna 2006 avattu 27-reikäinen golfkeskus. Se sijaitsee Naantalin pohjoispuolella Ladvo-Vengan kaupunginosassa. Vuonna 2008 kentällä pelattiin 30 000 kierrosta ja sen seuraan Aurinkogolf ry:hyn kuuluu 1 400 jäsentä. Kentän suurin omistaja on Toivo Sukari.


title: Aurinko Golf

text: Aurinko Golfilla on 18 reiän par 72 kenttä ja yhdeksän reiän par 30 harjoituskenttä, sekä range, lähipelialue ja harjoitusviheriö.


title: Aurinko Golf

text: Alue on 93 hehtaarin suuruinen josta kaksi kolmasosaa on vaihtelevaa kallio sekä mäntymetsä maisemaa ja korkeuserot omaavaa maastoa. Loput alueesta on kumpuilevaa viljely- ja laidunmaata. Alueella on runsaasti omenapuita ja paikalla sijaitsikin ennen Vengan tila.


title: Achille Paroche

text: Nicolas Achille Paroche (1. maaliskuuta 1868 Sery – toukokuu 1933 Signy-l'Abbaye) oli ranskalainen ampuja ja olympiavoittaja. Hän voitti urheilu-urallaan yhteensä viisi olympiamitalia ja osallistui sekä Pariisin olympialaisiin 1900 että Antwerpenin kisoihin 1920. Paroche kilpaili vuoden 1900 olympialaisissa mitalilajiensa lisäksi 300 metrin sotilaskiväärin moniasentokilpailuun ja saman aseen pysty- ja polviasentokilpailuihin. 20 vuotta myöhemmin Antwerpenissa hän oli mukana 300 metrin sotilaskiväärin makuuasennon joukkuekilpailun lisäksi myös 300 ja 600 metrin yhdistettyyn joukkuekilpailuun sotilaskiväärillä makuuasennosta ammuttuna, saman lajin 300 metrin henkilökohtaisessa kilpailussa. Paroche oli näiden ohella kilpailemassa myös muun muassa 50 metrin vapaapienoiskiväärin makuuasennon joukkue- ja henkilökohtaisessa kilpailussa sekä 300 metrin sotilaskiväärin moniasentokilpailuun.


title: Achille Paroche

text: Paroche voitti Torinon MM-kisoissa 1898 vapaakiväärin 3 × 40 laukauksen sarjan tuloksella 936 ja pystyasennon sarjan tuloksella 298. Kaksi vuotta myöhemmin hän voitti Pariisin olympialaisissa kultaa sotilaskivääin makuuasennosta tuloksella 332. Paroche voitti vielä Loosduinenin MM-kisoissa 1910 maailmanmestaruuden vapaakiväärin makuuasennossa pistein 352 ja Camp Perryn MM-kisoissa 1913 samassa lajissa tuloksella 358.


title: Achille Paroche

text: Paroche ampui vuonna 1898 vapaakiväärin 300 metrin 3 × 40 laukauksen sarjassa maailmanennätyksen 936 sekä vapaakiväärin 40 pystyssä ammutun laukauksen sarjan maailmanennätyksen 298. Ennätykset pysyivät voimassa seuraavaan vuoteen, kunnes Lars Jørgen Madsen rikkoi 3 × 40 laukauksen ennätyksen ja Franz Böckli pystyasennon ennätyksen.


title: Laverna

text: Laverna oli antiikin Rooman mytologiassa varkaiden suojelija sekä vilpin ja alamaailman jumalatar. Häntä oli tapana lepytellä vasemmalla kädellä sekoitetuilla juomauhreilla. Roomalainen runoilija Horatius sekä kirjailija Plautus kutsuivat häntä Varkaiden Jumalattareksi. Hänen pyhäkkönsä Roomassa sijaitsi lähellä Porta Lavernalista.


title: Yvonne Ryding

text: Yvonne Agneta Ryding (s. 14. joulukuuta 1962 Eskilstuna, Södermanlandin lääni, Ruotsi) on ruotsalainen valokuvamalli. Hän voitti Miss Universum -kauneuskilpailun vuonna 1984.


title: Azur

text: Azur oli Länsi-Saksan ensimmäinen saksalaisvalmisteinen satelliitti, joka laukaistiin 8. marraskuuta 1969 Vandenbergin lentotukikohdasta Kaliforniasta Scout-B -kantoraketilla. Satelliitin missio päättyi 29. kesäkuuta 1970.


title: Azur

text:
Azur oli maan säteilyvyöhykkeitä ja aurinkoa, etenkin aurinkotuulta, ja revontulia tutkiva tiedesatelliitti, joka luokiteltiin painonsa (72 kg) mukaan mikrosatelliitiksi (massa alle 100 kg).
Osa Azurin maa-asemista oli Suomen Lapissa ja täten se oli varhainen vaihe Suomen avaruustoiminnan alkua.


title: Iker Muniain

text: Iker Muniain Goñi, [], (s. 19. joulukuuta 1992 Pamplona, Navarra, Espanja) on espanjalainen jalkapalloilija, pelipaikaltaan hyökkääjä. Hän edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia.


title: Iker Muniain

text: Muniain on edustanut Athleticia vuodesta 2005 lähtien, jolloin hän siirtyi seuraan pamplonalaisesta Chantreasta. Seuran edustusjoukkueessa hän teki ensiesiintymisensä 30. heinäkuuta 2009 Eurooppa-liigan karsintaottelussa Young Boysia vastaan. Viikkoa myöhemmin pelatussa toisessa osaottelussa hän teki 2–1-voittomaalin, jolla Athletic eteni otteluparista jatkoon. Tuolloin 16 vuoden ja runsaan seitsemän kuukauden ikäinen Muniain oli Domingo Acedon jälkeen toiseksi nuorin virallisessa ottelussa debytoinut ja nuorin virallisessa ottelussa maalin tehnyt Athleticin pelaaja.


title: Iker Muniain

text: Primera Divisiónissa Muniain debytoi kauden 2009–2010 avauskierroksella 30. elokuuta 2009 Espanyolia vastaan. Hän rikkoi jälleen ennätyksen, kun hänestä tuli Espanjan korkeimman sarjatason nuorin maalintekijä 4. lokakuuta 2009 ottelussa Real Valladolidia vastaan. Aiemmin ennätystä piti hallussaan Xisco Nadal.


title: Iker Muniain

text: Muniain edusti Espanjaa alle 17-vuotiaiden EM-kilpailuissa vuonna 2009.


title: Käsipallo kesäolympialaisissa 1988

text: Soulin vuoden 1988 kesäolympialaisissa pelattiin käsipalloa sekä miehissä että naisissa. Neuvostoliitto ja Etelä-Korea onnistuivat sijoittumaan kärkikolmikkoon sekä miehissä että naisissa.


title: Isonysämuura

text: Isonysämuura ("Chamaeza nobilis") on Etelä-Amerikassa tavattava muuriin kuuluva varpuslintu.


title: Isonysämuura

text: Kooltaan isonysämuura on noin 23 cm. Lajin pää ja selkä ovat ruosteenruskeat. Silmien päällä on valkea silmäkulmajuova. Vatsa on mustan ja valkoisen viiruinen. Isonysämuura muistuttaa huomattavasti ulkonäöltään pienikokoisempaa nysämuuraa ("Chamaeza campanisona"), josta se eroaa punaruskeamman värin, valkoisen siipilaikun puutteen ja valkeamman vatsansa perusteella.


title: Isonysämuura

text: Isonysämuuraa tavataan Etelä-Amerikassa alueella, joka ulottuu Kolumbiasta Peruun ja Amazonian alueelle Brasiliaan. Linnun elinympäristöä ovat tiheän metsän pohjakerrokset yleensä alle 500 metrin korkeudella merenpinnasta. Lajin pesä on puunkolossa. Poikaset muistuttavat huomattavasti aikuisia.


title: Kansantaide

text: Kansantaide tarkoittaa sekä primitiivistä taidetta että teollistuneiden maiden taidekoulutuksesta riippumatonta taidetta. Voidaan puhua myös kansanomaisesta käyttötaiteesta, eli kullekin seudulle ominaisesta ornamentiikasta ja käsityöstä.


title: Kansantaide

text: Kansantaidetta syntyy kulttuurien reunamilla. Se on eräänlaista perinnetaidetta, joka ei liity suoraan kullakin hetkellä arvostettuun valtakulttuuriin. Kansantaide muuttuu hitaasti. Tavallisesti se toistaa taiteen historiallisia tai esihistoriallisia piirteitä.


title: Kansantaide

text: Primitiivinen taide on eri asia kuin kansantaide, koska se ei synny yksilön aloitteesta. Lisäksi primitiivisellä taiteella on uskontoon liittyvä maaginen tai symbolinen päätarkoitus.


title: Miletoksen portti

text: Miletoksen portti on vähäaasialaisen Miletoksen satamakaupungin agoraa reunustanut teatraalinen julkisivu, joka rakennettiin noin vuonna 120. Portti jäljittelee roomalaisen teatterin näyttämön taustaseinää ("scaenae frons"). Rakennelman korkeus on 17 metriä ja leveys 29 metriä.


title: Miletoksen portti

text: Vuosisatoja maanjäristyksiä uhmannut portti sortui 1100-luvulla, ja sen kivet lojuivat maassa, kunnes saksalainen arkeologi Theodor Wiegand teki kaivauksia Miletoksen sijaintipaikalla nykyisessä Turkissa 1800-luvun lopulla ja 1900-luvun alussa.


title: Miletoksen portti

text: 1907–1908 lohkareet siirrettiin Berliiniin varastoitavaksi odottamaan Pergamon-museon valmistumista. Portti pystytettiin uuteen museorakennukseen 1928–1929. Toisen maailmansodan lentopommituksissa portti kärsi vahinkoja, ja se restauroitiin 1952–1953 alustavasti. 2005–2008 portti korjattiin sotaa edeltävään asuunsa osana kokonaisvaltaista pitkäaikaissuunnitelmaa.


title: Figuuri

text: Figuuri voi tarkoittaa seuraavia asioita:


title: Sole

text: Sole on Veikkauksen (aikaisemmin Raha-automaattiyhdistyksen) pelikone. Vuonna 2005 markkinoille tulleella hedelmäpeli-tyyppisellä koneella korvattiin RAY:n Täyspotti-pelipaikkojen tekniikaltaan vanhentuneet Täyspotti-pelikoneet. Sole on Luna-pelikoneen sisarpeli, erona Lunaan on kuitenkin se, että Solessa on viisi voittolinjaa Tuplapotti-pelin tapaan.


title: Sole

text: Pelin minimipanos yhdellä linjalla on 20 tai 30 senttiä ja suurin panos on viiden linjan pikapelinä 1 tai 1,50 euroa, riippuen pelipaikasta. Pelissä on 18 voittoyhdistelmää, ja useamman linjan voitoissa maksetaan voitto suurimman voiton antaneen linjan mukaan. Pelin palautusprosentti viiden linjan pelillä on 90,78848 prosenttia. Solen päävoitto on 100 euroa.


title: Mayaguezin välikohtaus

text: Mayaguezin välikohtaus tapahtui 12. toukokuuta – 15. toukokuuta 1975, kun Khmer Rougein merivoimien sota-alus kaappasi Siaminlahdella amerikkalaisen rahtilaivan "SS Mayaguezin".


title: Mayaguezin välikohtaus

text: Mayaguezissa oli 39 hengen miehistö, ja se oli matkalla Hongkongista Thaimaahan. Alus oli saapunut noin 60 meripeninkulman päähän Kambodžan merialueelle, kun kambodžalainen tykkivene kaappasi sen Koh Tangin saaren edustalla.


title: Mayaguezin välikohtaus

text: Kambodžassa silloin vallassa olleiden punakhmerien hallituksen mukaan Mayaguezin oli liikkunut Kambodžan aluevesillä vakoilutehtävissä. Kambodžalainen sotalaiva vei Mayaguezinin Sihanoukvillen satamakaupunkiin. Yhdysvaltojen aluksen väitettiin liikkuneen vain jonkin meripeninkulman päässä Koh Tangin kalliosaarista, joita sekä Vietnam että Kambodža vaativat itselleen.


title: Mayaguezin välikohtaus

text: Välikohtaus aiheutti Kambodžan ja Yhdysvaltojen välille vakavan diplomaattisen välikohtauksen. Yhdysvaltain presidentti Gerald Ford aloitti diplomaattiset neuvottelut aluksen vapauttamisesta ja vetosi Yhdistyneisiin kansakuntiin saadakseen miehistön vapaaksi. Kahden päivän kuluttua 14. toukokuuta Ford antoi määräyksen vapauttaa rahtilaivan ja sen miehistön pakkokeinoin. Yhdysvaltain merijalkaväkeä lennätettiin Utapaon sotilastukikohtaan Thaimaahan, ja Yhdysvaltain ilmavoimat saivat määräykseen pommittaa kambodžalaisia aluksia ja Kampong Somia. Kolme tykkivenettä upotettiin ja neljä sai vaurioita.


title: Mayaguezin välikohtaus

text: Yhdysvaltain armeijan kahdensadan hengen vahvuinen sotilasosasto nousi 15. toukokuuta maihin Koh Tangin kohdalla, ja Mayaguezinin miehistö vapautettiin. Välikohtauksessa kuoli 35 ihmistä, joista viisitoista amerikkalaisia sotilaita.


title: Mayaguezin välikohtaus

text: Yhdysvaltain armeijan tekemä vapautus ja sotilaalliset toimenpiteet aiheuttivat Thaimaassa amerikkalaisvastaisia mielenosoituksia, ja Thaimaan hallitus vaati Yhdysvalloilta anteeksipyyntöä siitä, että Thaimaan tukikohtia oli käytetty vapautusyrityksessä.


title: Cullinan

text: Cullinan oli maailman suurin luonnontimantti. 3 106,75 karaatin eli 621,35 gramman painoinen Cullinan löydettiin Etelä-Afrikasta 26. tammikuuta 1905. Sen löysi Premier Diamond Minen virkailija Fredrick Wells. Raakatimantti ostettiin häneltä ja nimettiin Cullinan-timantiksi kaivoksen omistajan sir Thomas Cullinanin mukaan. Timantti lahjoitettiin kuningas Edvard VII:lle hänen 66-vuotispäivänään 9. marraskuuta 1907.


title: Cullinan

text: Aseistetut vartijat kuljettivat Cullinan-timantin Lontooseen, turvallisuussyistä tosin vain jäljennöksen, kun taas aito timantti matkasi huomiota herättämättä postipakettina. Alankomaalainen asiantuntija Joseph Asscher leikkasi timantin vuonna 1907, jolloin siitä tuli kaikkiaan 105 erillistä jalokiveä. Näistä syntyi jalokivikokoelma, joka kuuluu Englannin kruununjalokiviin. Tunnetuimmat timantit ovat Yhdistyneen kuningaskunnan hallitsijan valtikkaan upotettu Cullinan I eli Suuri Afrikan tähti (530,20 karaattia) ja valtakunnankruunuun kiinnitetty Cullinan II eli Second Star of Africa (317,40 karaattia). Cullinan III eli Third Star of Africa (94,40 karaattia) on ollut kiinnitettynä kuningatar Maryn kruunuun, samoin Cullinan IV eli Fourth Star of Africa (63,60 karaattia). Kuningatar Mary käytti Cullinan III:ta ja IV:ta yhdessä rintakoruna, ja niin tekee myös kuningatar Elisabet II.